Kantikum – {r}1 Sám 2, 1-10{/r}
Az alázatosak örvendezése Istenben
Hatalmasokat ledöntött a trónról, és alázatosakat felmagasztalt, éhezőket minden jóval betöltött (Lk 1, 52-53).

Szívem ujjong az Úrban,{x}

erővel tölt el Istenem.

Ellenségeimmel szemben szám tágasra nyílhat,{x}

mert örömmel tölt el segítséged.

Nincs olyan szent senki, mint az Úr,{+}

nincs senki más rajtad kívül,{x}

nincs senki olyan erős, mint a mi Istenünk.

Ne beszéljetek annyit gőgösen,{x}

és ne büszkélkedjetek.

Ne hagyja el szátokat kérkedő szó,{+}

az Úr a mindentudás Istene,{x}

ő méri le tetteinket.

A hatalmasok íja eltörött,{x}

de a gyengéket erő övezi.

Aki jóllakott volt, elszegődik egy falat kenyérért,{x}

de akik éheztek, már jóllakhatnak.

Aki gyermektelen volt, az hétszeresen anya lesz,{x}

a sokgyermekes anya meg elhervad.

Az Úr adja a halált, és ő adja az életet,{x}

alvilágra ő küld, és ő hoz fel onnan.

Az Úr ad szegénységet, és ő ad gazdagságot,{x}

ő az, aki megaláz és felmagasztal.

A szűkölködőt ő emeli fel a porból,{x}

és a sárból kihozza a nyomorultat.

Az előkelők sorába ülteti,{x}

hogy övé legyen a dicsőség széke.

Mert az Úré a föld minden oszlopa,{x}

azokra helyezte a földkerekséget.

Szentjeinek lábát biztos úton vezeti,{+}

a gonoszok elvesznek a sötétségben,{x}

mert az ember nem győzhet a maga erejéből.

Az Úr megfélemlíti ellenségeit,{x}

az égből rájuk mennydörög.

Az Úr megítéli a föld határait,{+}

királyának ő ad hatalmat,{x}

és Fölkentjének homlokát fölemeli!