I. HÉT VASÁRNAP

I. ESTI DICSÉRET

Istenem, jöjj segítségemre!

Uram, segíts meg engem!

Dicsőség az Atyának. Miképpen. (Alleluja.)

HIMNUSZ

Isten, világot alkotó,

világot sarkán forgató,

ki napnak ékes fényruhát,

éjnek kegyelmes álmot adsz.

A fáradt test, ha elpihent,

munkára nyerjen új erőt,

a frissült lélek vessen el

búbánatot s aggályokat.

Hálát adunk a tűnt napért,

imádkozunk, ha jön az éj,

s hogy könyörülj a bűnösön,

zsoltárainkkal hódolunk.

Áldjon lelkünk legbelseje,

zengjen a szó, a dallamos,

szeressen minden tiszta szív,

imádjon minden józan ész.

Hogy amikor az éjsötét

elfátyolozza a napot,

hitünk ne érjen vakhomályt,

s ragyogja át az éjszakát.

Hallgass meg, kérünk, jó Atyánk

s Atyánknak egyszülött Fia,

és Szentlélek, Vigasztalónk,

most és örök időkön át! Ámen.

ZSOLTÁROZÁS

1. ant. Imádságom, mint a tömjénfüst, szálljon eléd, Uram.
2. ant. Uram, te vagy az én menedékem, örökségem az élők honában.
3. ant. Az Úr Jézus megalázta önmagát, ezért Isten felmagasztalta őt mindörökre.

RÖVID OLVASMÁNY

{r}Róm 11, 33-36{/r}

Mekkora a mélysége az Isten gazdagságának, bölcsességének és tudásának! Mily kifürkészhetetlenek szándékai, mily megfoghatatlanok útjai! Vajon ki látta az Úr gondolatait, s tanácsot ki adott neki? Ki kölcsönzött neki, hogy visszakövetelhetné tőle? Minden belőle, általa és érte van. Dicsőség neki mindörökké! Ámen.

RÖVID VÁLASZOS ÉNEK

Mily nagyszerűek {*} A te műveid, Uram.

Mily nagyszerűek {*} A te műveid, Uram.

Bölcsességgel alkottad {*}

A te műveid, Uram.

Dicsőség az Atyának, a Fiúnak és a Szentléleknek.

Mily nagyszerűek {*} A te műveid, Uram.

FOHÁSZOK

Mondjunk dicséretet az egy Istennek: az Atyának, a Fiúnak és a Szentléleknek, és kérjük alázatosan:

Urunk, légy mindenkor segítségére népednek!

Szentséges Urunk, mindenható Atyánk, add, hogy igazságosság legyen földünkön,

és a béke örömében éljen néped!

Urunk, légy mindenkor segítségére népednek!

Add, hogy a népek sokasága utat találjon országodba,

és így minden nemzet elnyerje az üdvösséget!

Urunk, légy mindenkor segítségére népednek!

Add, hogy a házastársak megmaradjanak a te békédben és akaratodban,

és állandóan kölcsönös szeretetben éljenek!

Urunk, légy mindenkor segítségére népednek!

Jutalmazd meg, Urunk, minden jótevőnket,

és add meg nekik az örök életet!

Urunk, légy mindenkor segítségére népednek!

Tekints irgalmasan a gyűlölet és a háborúk áldozataira,

és fogadd be őket jóságosan a mennyei nyugalomba!

Urunk, légy mindenkor segítségére népednek!

Miatyánk.

Az imaóra befejezése az Általános részben.

IMÁDSÁGRA HÍVÁS

Nyisd meg, Uram, ajkamat,

Hogy dicséretedet hirdesse szavam!

Ant. Jöjjetek, örvendezzünk az Úrnak, és ujjongjunk üdvünk sziklája előtt, alleluja.

Az imádságra hívás zsoltára.

REGGELI DICSÉRET

Istenem, jöjj segítségemre!

Uram, segíts meg engem!

Dicsőség az Atyának. Miképpen. (Alleluja.)

Ez azonban elmarad, ha az Imádságra hívás közvetlenül az imaóra előtt van.

HIMNUSZ

Világ teremtő Istene,

ki Úr vagy éjen és napon,

időt idővel váltogatsz,

s nincs műveidben unalom,

szól már a napnak hírnöke,

ki éber őr mély éjen át,

s az utazónak éji fény,

mert minden órát megkiált.

A hajnalcsillag kél szaván,

égről borút elűz tova;

elhagyja ártó útjait

az éji kóborlók hada.

Hangján hajós erőre kap,

a tengerárra csend borul;

s az Egyház sziklaszál feje

bűnét siratni elvonul.

Úr Jézus! A bukóra nézz:

térítsen meg tekinteted;

ha ránk tekintesz, hull a bűn,

s elmossa könny a vétkeket.

Szent Fényesség, ragyogj belénk,

a lélek álmát megszakaszd;

első szavunk tiéd legyen,

s amit fogadtunk, álljuk azt!

Krisztus, kegyelmes nagy Király,

neked s Atyádnak tisztelet,

s Vigasztalónknak is veled

most és örökre szüntelen. Ámen.

ZSOLTÁROZÁS

1. ant. Istenem, virrasztva kereslek, hogy lássam hatalmad, alleluja.
2. ant. A tüzes kemencében a három ifjú egy szívvel-lélekkel kiáltotta és zengte: Áldott az Isten, alleluja!
3. ant. Sion fiai királyuk miatt ujjongjanak, alleluja!

RÖVID OLVASMÁNY

{r}Jel 7, 10. 12{/r}

Üdv Istenünknek, aki a trónon ül, és a Báránynak! Áldás, dicsőség, bölcsesség, hála, tisztelet, hatalom és erő a mi Istenünknek örökkön-örökké! Ámen.

RÖVID VÁLASZOS ÉNEK

Krisztus, az élő Isten Fia, {*} Irgalmazz nekünk.

Krisztus, az élő Isten Fia, {*} Irgalmazz nekünk.

Aki az Atya jobbján ülsz. {*}

Irgalmazz nekünk.

Dicsőség az Atyának, a Fiúnak és a Szentléleknek.

Krisztus, az élő Isten Fia, {*} Irgalmazz nekünk.

FOHÁSZOK

Krisztust, a mi Urunkat, nappalunkat és világító napunkat, aki megvilágosít minden embert, és aki napnyugtát nem ismer, magasztaljuk hangos szóval:

Urunk, életünk és üdvösségünk!

Csillagok Teremtője, hálásan köszönjük, hogy irgalmadból új napot kezdhetünk;

feltámadásodra emlékezünk.

Urunk, életünk és üdvösségünk!

Szentlelked vezessen minket jóságosan a mai napon, hogy cselekedeteinkkel kedvedben járjunk,

és mindig a te bölcsességed irányítson minket!

Urunk, életünk és üdvösségünk!

Add, hogy nagy örömmel jelenjünk meg néped ünnepi közösségében

igéd és tested asztala körül!

Urunk, életünk és üdvösségünk!

Szívünkből-lelkünkből hálát adunk neked

számtalan jótéteményedért.

Urunk, életünk és üdvösségünk!

Miatyánk.

NAPKÖZI IMAÓRA

ZSOLTÁROZÁS

1. ant. Jó az Úrnál keresni oltalmat, mert örökké szeret minket, alleluja.
2. ant. Az Úr az én erősségem és dicsőségem, alleluja.
3. ant. Hálát adok, Uram, mert meghallgattál engem, alleluja.

DÉLELŐTT

RÖVID OLVASMÁNY

{r}1 Jn 4, 16{/r}

Megismertük a szeretetet, amelyet Isten oltott belénk, és hittünk benne. Az Isten szeretet, és aki kitart a szeretetben, az az Istenben marad, s az Isten is benne marad.

Szívemet tanításod felé fordítsd, Istenem,

A te utadon éltess engem!

DÉLBEN

RÖVID OLVASMÁNY

{r}Gal 6, 8{/r}

Amit az ember vet, azt is aratja. Aki tehát test szerint vet, testéből is arat majd romlást. Aki ellenben a lélek szerint vet, lelkéből arat örök életet.

Igéd, Uram, örökké szilárd,

Leghűségesebb vagy nemzedékről nemzedékre.

DÉLUTÁN

RÖVID OLVASMÁNY

{r}Gal 6, 9-10{/r}

Ne fáradjunk bele tenni a jót, mert ha kitartunk, annak idején aratni is fogunk. Amíg tehát időnk van, tegyünk jót mindenkivel, főképpen hittestvéreinkkel.

Teljes szívemből kiáltok, hallgass meg, Uram,

Parancsaidat én megtartom.

II. ESTI DICSÉRET

Istenem, jöjj segítségemre!

Uram, segíts meg engem!

Dicsőség az Atyának. Miképpen. (Alleluja.)

HIMNUSZ

Fény alkotója, jó Urunk,

ki minden napra fényt hozol,

s az új fény első hajnalán

adtál a létnek kezdetet,

reggelt estével összefogsz

s belőlük alkotsz egy napot;

sötét káosz szakad le ránk,

halld meg hát felsíró imánk.

Kit vétek súlya földre ver,

az életet ne játssza el,

míg csak mulandón jár esze,

és számtalan bűn sújtja le.

Ég ajtaját zörgesse meg,

élet jutalmát nyerje meg!

Kerüljük messze a gonoszt,

tisztítsunk mindent, ami rossz!

Add meg, kegyelmes jó Atya,

Atyának egyszülött Fia

és Szentlélek, Vigasztalónk:

egyetlen Úr, örök Király. Ámen.

ZSOLTÁROZÁS

1. ant. Az Úr kinyújtja Sionból hatalma vesszejét, és uralkodik mindörökké, alleluja.
2. ant. Az Úr színe előtt megrendült a föld, alleluja.
3. ant. Átvette uralmát Urunk, mindenható Istenünk, alleluja.

RÖVID OLVASMÁNY

{r}2Kor 1, 3-4{/r}

Áldott legyen az Isten, Urunk, Jézus Krisztus Atyja, az irgalom Atyja és a minden vigasztalás Istene! Ő megvigasztal minket minden szomorúságunkban, hogy mi is megvigasztalhassuk azokat, akik szomorúak, azt a vigasztalást nyújtva nekik, amelyet ő nyújt nekünk.

RÖVID VÁLASZOS ÉNEK

Áldott vagy, Urunk, {*} Az égbolt fölött.

Áldott vagy, Urunk, {*} Az égbolt fölött.

Dicséretre méltó és magasztos örökké. {*}

Az égbolt fölött.

Dicsőség az Atyának, a Fiúnak és a Szentléleknek.

Áldott vagy, Urunk, {*} Az égbolt fölött.

FOHÁSZOK

Krisztus Urunk a Fő, mi pedig tagjai vagyunk. Imádjuk őt, és mondjuk hangos ujjongással:

Urunk, jöjjön el a te országod!

Üdvözítőnk, tedd Egyházadat az emberi nem egységének éltető szentségévé

és az üdvösség hatásos jelévé minden nép számára!

Urunk, jöjjön el a te országod!

Állj mindenkor a pápával egységben levő püspökök testülete mellett,

és add meg nekik az egység, a szeretet és a béke ajándékát!

Urunk, jöjjön el a te országod!

Add, hogy a keresztények veled, az isteni Fővel, minél szorosabban egyesüljenek,

és életük tanúságtételével hirdessék országodat!

Urunk, jöjjön el a te országod!

Adj békét a világnak,

hogy virágozzék mindenfelé a biztonság és a nyugalom!

Urunk, jöjjön el a te országod!

Juttasd a végső napon a feltámadás dicsőségét az elhunytaknak,

és minket is tégy boldogságuk részeseivé!

Urunk, jöjjön el a te országod!