IV. HÉT: VASÁRNAP

I. ESTI DICSÉRET

ZSOLTÁROZÁS

Ant. 1 Jeruzsálemre békét esdjetek!
Ant. 2 Kora hajnaltól késő éjszakáig minden reményem az Úr.
Ant. 3 Jézus nevére hajoljon meg minden térd a mennyben és a földön, alleluja!

RÖVID OLVASMÁNY

{r}2 Pét 1, 19-21{/r}

Birtokában vagyunk megbízható prófétai jövendöléseknek. Jól teszitek, ha figyeltek rájuk, mint sötétben világító lámpásra, amíg a nappal fel nem virrad, és a hajnalcsillag fel nem ragyog a szívetekben. Először is azt értsétek meg, hogy az Írásnak egyetlenegy jövendölése sem származik önkényes értelmezésből. Hisz sohasem keletkezett jövendölés emberi akaratból, hanem mindig csak a Szentlélektől sugalmazva beszéltek – Isten megbízottaiként – a szent emberek.

FOHÁSZOK

Kérjük Krisztust, hiszen mindannyian benne örvendezünk, és benne reménykedünk:

Tekints reánk, Urunk, és hallgass meg minket!

Hűséges tanú és elsőszülött a halottak közül, te véreddel mostad le bűneinket,

add, hogy emlékezzünk csodatetteidre!

Tekints reánk, Urunk, és hallgass meg minket!

Akiket meghívtál evangéliumod hirdetésére,

legyenek országod szent titkainak buzgó és hűséges követői!

Tekints reánk, Urunk, és hallgass meg minket!

Béke Királya, szálljon le Szentlelked a népek kormányzóira:

fordítsák figyelmüket a szegényekre és az ínséget szenvedőkre!

Tekints reánk, Urunk, és hallgass meg minket!

Mindazokat, akik fajuk, színük, állapotuk, nyelvük vagy vallásuk miatt megkülönböztetést szenvednek,

segítsd, hogy elnyerjék jogaik és emberi méltóságuk elismerését!

Tekints reánk, Urunk, és hallgass meg minket!

Tedd az örök boldogság részesévé mindazokat, akik szeretetedben távoztak el az életből,

legyenek együtt a Boldogságos Szűz Máriával és az összes szenttel!

Tekints reánk, Urunk, és hallgass meg minket!

Mi Atyánk…

IMÁDSÁGRA HÍVÁS

Az imaóra befejezése az Általános részben.

REGGELI DICSÉRET

ZSOLTÁROZÁS

Ant. 1 Adjatok hálát az Úrnak, mert örökké szeret minket, alleluja.
Ant. 2 Alleluja, áldja az Urat az Úr minden műve, alleluja.
Ant. 3 Minden lélek az Urat dicsérje, alleluja.

RÖVID OLVASMÁNY

{r}2 Tim 2, 8. 11-13{/r}

Ne felejtsd, hogy az Úr Jézus Krisztus, Dávid sarja feltámadt a halálból. Igaz kijelentés ez: ha meghalunk vele, majd élünk is vele; ha tűrünk vele, uralkodni is fogunk vele. Ha azonban megtagadjuk, ő is megtagad minket, de ha mi hűtlenné válunk, ő hű marad, mert önmagát nem tagadhatja meg.

FOHÁSZOK

Szívből zengjünk dicséretet a hatalmas és jóságos Istennek, aki szeret bennünket, és tudja, mire van szükségünk:

Téged dicsérünk, Urunk, és tebenned van bizodalmunk!

Mindenható Isten, világmindenség Királya, áldunk téged, aki minden érdemünk nélkül és bűneink ellenére is meghívtál minket,

hogy megismerjük igazságodat, és Felségednek szolgáljunk.

Téged dicsérünk, Urunk, és tebenned van bizodalmunk!

Istenünk, te úgy akartad, hogy nyitva legyen előttünk az irgalom ajtaja,

add, hogy sohase tévedjünk le az élet útjáról!

Téged dicsérünk, Urunk, és tebenned van bizodalmunk!

Add, hogy akik szeretett Fiad feltámadását ünnepeljük,

ezt a napot lelki örömben tölthessük el!

Téged dicsérünk, Urunk, és tebenned van bizodalmunk!

Add meg, Urunk, híveidnek az imádság és a dicséret lelkét,

hogy mindig mindenért hálát adjunk neked!

Téged dicsérünk, Urunk, és tebenned van bizodalmunk!

Mi Atyánk…

NAPKÖZI IMAÓRA

ZSOLTÁROZÁS

Ant. 1 Aki e kenyérből eszik, örökké él, alleluja.
Ant. 2 Eljön az Úr, hogy dicsőségét és csodálatos hatalmát megmutassa szentjeiben, alleluja.
Ant. 3 Amit fogadtatok, adjátok meg Isteneteknek, az Úrnak, alleluja.

DÉLELŐTT

RÖVID OLVASMÁNY

{r}1 Kor 6, 19-20{/r}

Nem tudjátok, hogy testetek a bennetek lakó Szentlélek temploma, akit Istentől kaptatok? Nem tudjátok, hogy nem vagytok a magatokéi? Nagy volt a váltságdíjatok. Dicsőítsétek meg és hordozzátok tehát Istent testetekben!

Epedve sóvárog lelkem az Úr udvarába,

Szívem és testem áhítozik az élő Isten után.

DÉLBEN

RÖVID OLVASMÁNY

{r}MTörv 10, 12{/r}

Mit kíván tőled az Úr, a te Istened? Csak azt, hogy Uradat, Istenedet féld, az ő útjain járj, és szeresd; az Úrnak, a te Istenednek szíved, lelked mélyéből szolgálj!

Uram, a te hajlékodban ki lakhat?

Aki szeplőtelenül él, és akinek őszinte szíve gondolatja.

DÉLUTÁN

RÖVID OLVASMÁNY

{r}Én 8, 6b-7{/r}

Mint a halál, olyan erős a szerelem, olyan a szenvedély, mint az alvilág. Nyila tüzes nyíl, az Úrnak lángja. Tengernyi víz sem olthatja el a szerelmet, egész folyamok se tudnák elsodorni.

Szeretlek, Uram, én erősségem,

Oltalmazóm és hős megmentőm!

II. ESTI DICSÉRET

ZSOLTÁROZÁS

Ant. 1 Szent papi díszben pompázol, a hajnalcsillag előtt szültelek, alleluja.
Ant. 2 Boldogok, akik éhezik és szomjazzák az igazságot, mert majd eltelnek vele.
Ant. 3 Dicsérjétek Istenünket, ti, összes szolgái, kicsinyek és nagyok, alleluja!

RÖVID OLVASMÁNY

{r}Zsid 12, 22-24{/r}

Ti Sion hegyéhez járultatok, az élő Isten városához, a mennyei Jeruzsálemhez, az angyalok ezreihez, az égben számon tartott elsőszülöttek ünnepi sokadalmához és gyülekezetéhez, mindnyájunk bírájához, az Istenhez, a tökéletes igazak lelkéhez, az Újszövetség közvetítőjéhez, Jézushoz, a ránk hulló vérhez, amely hathatósabban kiált, mint Ábelé.

FOHÁSZOK

Örvendezzünk az Úrban, akitől minden jó származik. Kérjük őt szívvel-lélekkel:

Urunk, hallgasd meg imádságunkat!

Mindenek Atyja és Ura, te elküldted Fiadat a világba, hogy mindenütt dicsőítsék nevedet,

erősítsd meg a népek között Egyházad tanúságtételét!

Urunk, hallgasd meg imádságunkat!

Add, hogy tanulékonyan fogadjuk az apostolok igehirdetését,

és hitünk igazsága szerint alakuljunk!

Urunk, hallgasd meg imádságunkat!

Te, aki szereted az igazakat,

tégy igazságot a jogtalanságot szenvedők ügyében!

Urunk, hallgasd meg imádságunkat!

Oldozd fel a megkötözötteket, nyisd fel a vakok szemét világosságodra,

állítsd talpra a megtörteket, és oltalmazd a jövevényeket!

Urunk, hallgasd meg imádságunkat!

Teljesítsd jóságosan a te békédben elhunytak vágyait,

add, hogy Fiad által eljussanak a szent feltámadásra!

Urunk, hallgasd meg imádságunkat!

Mi Atyánk…