61. zsoltár
Istenben keress megnyugvást!
Töltsön el benneteket a reménység Istene teljes békével a hitben (Róm 15, 13).

Csak Istenben keress megnyugvást, lelkem,{x}

mert tőle kapok segítséget.

Mert ő az én menedékem és szabadulásom,{x}

sziklaváram ő, nem fogok többé meginogni.

Meddig rontotok egyetlen emberre oly sokan,{+}

hogy ledöntsétek,{x}

mint omló falat, mint roskadó palánkot?

Le akarják dönteni magasából;{+}

hazugságban lelnek gyönyörűséget,{x}

szájukban áldást, szívükben átkot hordanak.

Csak Istenben keress megnyugvást, lelkem,{x}

mert tőle kapok reménységet.

Mert ő az én Istenem, szabadulásom,{x}

sziklaváram ő, nem fogok meginogni.

Istennél van szabadulásom és dicsőségem:{x}

Isten az én kőváram, menedékem Istennél találom.

Népem, mindenkor benne remélj,{+}

előtte öntsd ki szívedet:{x}

Isten a mi menedékünk.

Bizony, csak pára Ádám minden fia,{x}

az emberfiak hamisak.

Magasba lendül velük a mérleg:{x}

együtt is könnyebbek ők a füstnél.

Ne bízzatok az erőszakban,{x}

rablással ne dicsekedjetek!

Vagyonotok hogyha gyarapszik,{x}

szívetek hozzá ne tapadjon!

Egyet szólt az Isten,{x}

kettőt hallottam belőle:

Istené a hatalom,{+}

nálad van, Uram, a szeretet;{x}

te megfizetsz mindenkinek tettei szerint.

HTML © Juraj Vidéky, László Elek