## Informácie | Stav projektu k 30. júnu 2006

21. august 2006

^^ Hlavná stránka | ^ Informácie

#### Kompletné posvätné čítania

Od júna 2006 sú na stránkach dostupné kompletné posvätné čítania pre všetky liturgické obdobia vrátane sviatkov Pána, Panny Márie a svätcov. Projekt na obdobie január 2005 – jún 2006 predkladaný Rade pre spoločenské komunikačné prostriedky KBS tým splnil svoj hlavný cieľ: sprístupniť komplentú Liturgiu hodín v slovenčine na Internete, najmä ranné chvály, posvätné čítania a vešpery. Dostupné sú aj modlitby cez deň (predpoludním, napoludnie, popoludní), a to pre cezročné obdobie vrátane sviatkov Pána komplenté, pre sviatky svätcov je možné, že niektoré časti modlitieb nie sú generované úplne správne. Na odstránení nedostatkov sa pracuje.

#### Katechézy k žalmom a chválospevom

Od apríla 2006 sú na stránkach (na adrese http://www.breviar.sk/katechezy) dostupné katechézy pápežov Jána Pavla II. a Benedikta XVI. k žalmom a chválospevom ranných chvál a vešpier, ktoré boli prednesené na všeobecných audienciách pre veriacich na Námestí svätého Petra resp. v aule Pavla VI. v rokoch 2001-2005. V súčasnosti sú k dispozícii katechézy k ranným chválam 1. týždňa žaltára. Na spracovaní ďalších katechéz sa pracuje.

Katechézy k jednotlivým žalmom a chválospevom sú dostupné aj priamo z textu modlitieb, ktoré ich obsahujú. Za názvom žalmu resp. chválospevu sa nachádza hviezdička, ktorá je odkazom na katechézu, ako ukazuje nasledujúci príklad:

Žalm 63, 2-9
Túžba duše za Bohom *
Hviezdička vpravo pri názve žalmu je odkazom na katechézu k žalmu. Odkaz je klikateľný.

#### Aktualizované zdrojové kódy

V programe aj v samotných textoch bolo opravených mnoho chýb, boli pridané ďalšie funkčnosti.

Môžete si stiahnuť aktualizované zdrojové kódy breviára. Súbory sú k dispozícii na stiahnutie v hlavnej časti sekcie Download.

© 1999-2019 Juraj Vidéky