128. zsoltár
A lesújtott nép újraéledő bizalma
Az Egyház azokról beszél, amiket elvisel (Szt. Ágoston).

Mennyit sanyargattak ifjúkorom óta,{x}

elmondhatja most Izrael.

Mennyit sanyargattak ifjúkorom óta,{x}

mégsem bírtak velem.

Hátamon szántók szántottak,{x}

sok hosszú barázdát hasítottak.

Az Úr azonban igazságos,{x}

megtörte a bűnösök nyakát.

Megszégyenültek, és meghátráltak mind,{x}

akik gyűlölik Siont.

Legyenek, mint a fű a háztetőn,{x}

amely elszárad, mielőtt kitépnék;

amely nem tölti meg markát annak, aki learatja,{x}

sem ölét annak, aki a kévét összegyűjti.

Nem mondják az arra járók:{+}

„Az Úr áldása legyen rajtatok!{x}

Megáldunk titeket az Úr nevében!”

HTML © Juraj Vidéky, László Elek