12. zsoltár
Az Úrban bízó ember panasza
Töltsön el benneteket a reménység Istene teljes örömmel (Róm 15, 13).

Meddig lesz még, Uram, hogy nem törődöl velem?{x}

Meddig, hogy elfordítod tőlem arcodat?

Meddig rejtsem gondjaimat lelkembe,{+}

fájdalmamat szívembe naphosszat?{x}

Meddig kevélykedik még rajtam ellenségem?

Nézz rám, és hallgass meg, én Uram, Istenem!{x}

Tartsd meg szemem ragyogását, ne jöjjön rám halálos álom,

ne mondhassa ellenségem: „Legyőztem!”{x}

Sanyargatóim se ujjongjanak, hogy ingadozom.

Mert én hűségedben bízom.{+}

Hadd örvendjen szívem, hogy megszabadítasz;{x}

énekelek majd neked, Uram, mert gondomat viseled.

HTML © Juraj Vidéky, László Elek