APOSTOLOK KÖZÖS ZSOLOZSMÁJA

OLVASMÁNYOS IMAÓRA

HIMNUSZ

Az égi udvar díszei,

örök Királyunk nagyjai,

kiket nekünk nevelt az Úr,

s apostolokként ránk hagyott,

ti, új ég, új föld Városa,

hol napként Bárányunk ragyog,

s ti drágagyöngyként fényletek,

mint tündöklő alapkövek.

Ezért hálásan ünnepel

az Egyház, Krisztus hitvese,

mely hirdetéstektől dicső,

s mert véretek szentelte meg.

Ha minden kor s idő letűnt,

és Megváltónk ítélni jön,

ti is nagy fényben ültök ott,

dicső főrangú férfiak.

Imáitokkal nyerjetek

nekünk oltalmat és erőt,

s mit földünkön vetettetek,

az égben hozzon bő magot.

Krisztusnak zeng örök dalunk,

ki Atyja hírvivőiként

küldött, s a Szentlélek tüzét

gyújtotta lángra bennetek. Ámen.

ZSOLTÁROZÁS

Ant. 1Minden földre elhat szózatuk, a földkerekség végéig eljut igéjük. Alleluja. 18 A. zsoltár

Ant. 2Hirdették az Úr nagy tetteit, és megértették műveit. Alleluja. 63. zsoltár

Ant. 3Igazságosságát hirdették, és nagy fölségét meglátták a népek. Alleluja. 96. zsoltár

Szent Pál apostolnak a korintusiakhoz írt első leveléből

1, 18 – 2, 5

Az apostolok a megfeszített Krisztust hirdetik

Testvéreim! A keresztről szóló tanítás azoknak, akik elvesznek, balgaság ugyan, de nekünk, akik üdvözülünk, Isten ereje. Hiszen a Szentírás így szól: „Lerontom a bölcsek bölcsességét, s az okosak okosságát meghiúsítom.” Hol marad a bölcs? Hol az írástudó? Hol az evilági tudás szószólója? Nem megmutatta Isten, hogy a világ bölcsessége balgaság?

Mivel a világ a maga bölcsességével nem ismerte fel Istent isteni bölcsességében, úgy tetszett Istennek, hogy balgaságnak látszó igehirdetéssel üdvözítse a hívőket. A zsidók csodajeleket kívánnak, a görögök bölcsességet követelnek, mi azonban a megfeszített Krisztust hirdetjük, ő a zsidóknak ugyan botrány, a pogányoknak meg balgaság, a meghívottaknak azonban, akár zsidók, akár görögök: Krisztus Isten ereje és Isten bölcsessége. Hiszen Istennek a „balgasága” bölcsebb az embereknél, és Istennek a „gyöngesége” erősebb az embereknél.

Gondoljatok csak meghívástokra, testvérek! Nem sokan vannak köztetek olyanok, akik a világ szerint bölcsek, nem sok a hatalmas, nem sok az előkelő. Isten azonban azt választotta ki, ami a világ szemében balga, hogy megszégyenítse a bölcseket, s azt választotta ki, ami a világ előtt gyönge, hogy megszégyenítse az erőseket, s ami a világ előtt alacsonyrendű és lenézett, azt választotta ki az Isten, a semminek látszókat, hogy megsemmisítse azokat, akik valaminek látszanak, így senki sem dicsekedhet Isten előtt. Általa van nektek életetek Krisztus Jézusban, aki Istentől bölcsességünkké, megigazulásunkká, megszentelődésünkké és megváltásunkká lett. Így teljesül az Írás: „Aki dicsekszik, az Úrban dicsekedjék.”

Én is, amikor nálatok jártam, testvérek, nem keresett szavakkal vagy bölcsességgel akartam nektek hirdetni Isten misztériumát. Elhatároztam ugyanis, hogy nem akarok másról tudni köztetek, csak Jézus Krisztusról, a megfeszítettről. Gyöngeségem tudatában félve és nagyon elfogódottan mentem hozzátok. Tanításom és igehirdetésem ezért nem a bölcsesség elragadó szavaiból állt, hanem a lélek és az erő bizonyságából, hogy hiteteknek ne emberi bölcsesség, hanem Isten ereje legyen az alapja.

VÁLASZOS ÉNEK

{r}Mt 10, 18. 19-20{/r}

Amikor titeket királyok és helytartók elé hurcolnak, ne töprengjetek, hogyan és mit beszéljetek. {*} Abban az órában megadatik nektek, hogyan beszéljetek.

Hiszen nem ti fogtok beszélni, hanem Atyátok Lelke szól belőletek. {*} Abban az órában megadatik nektek, hogyan beszéljetek.

Szent Pál apostolnak a korintusiakhoz írt első leveléből

4, 1-16

Legyünk az Apostol követői, mint ahogy az Apostol Krisztus követője

Testvéreim! Úgy tekintsenek minket az emberek, mint Krisztus szolgáit és Isten titkainak gondnokait. A gondnokoktól természetesen egyet követelnek meg: hogy hűségesnek bizonyuljanak. A magam részéről nem törődöm azzal, hogy ti vagy más emberi bíróság mint ítéltek felőlem, hiszen önmagam fölött sem ítélkezem. Nem érzem ugyan magam semmiben sem bűnösnek, de ez még nem jelent megigazulást. Az Úr mond fölöttem ítéletet. Ne ítélkezzetek hát időnap előtt, míg el nem jön az Úr. Ő majd megvilágítja a sötétség titkait, és földeríti a szívek szándékait. Akkor majd mindenki megkapja az elismerést az Istentől.

Ezeket, testvérek, miattatok alkalmaztam magamra és Apollóra, hogy rajtunk tanuljátok meg: Ne többet annál, ami írva van! Senki se kérkedjék az egyikkel a másik rovására! Ki mond különbnek másoknál? Mid van, amit nem kaptál meg? Ha pedig kaptad, miért dicsekszel, mintha nem kaptad volna? Lám, már jóllaktatok, már meggazdagodtatok, nélkülünk is uralomra jutottatok! Bárcsak uralomra jutottatok volna, hogy veletek uralkodhatnánk! Úgy látom ugyanis, hogy Isten nekünk, apostoloknak az utolsó helyet jelölte ki, mint olyanoknak, akiket halálra szántak, hogy látványul szolgáljunk a világnak, az angyaloknak és az embereknek is.

Mi oktalanok vagyunk Krisztusért, ti okosak Krisztusban. Mi gyöngék vagyunk, ti erősek. Titeket megbecsülnek, minket megvetnek. Mindmáig éhezünk és szomjazunk, nincs ruhánk és verést szenvedünk. Nincs otthonunk, és kezünk munkájával keressük kenyerünk. Ha átkoznak minket, áldást mondunk, ha üldöznek, türelemmel viseljük, ha szidalmaznak, szelíden szólunk. Szinte salakja lettünk ennek a világnak, mindenkinek söpredéke mostanáig.

Nem azért írom ezeket, hogy megszégyenítselek, hanem mint kedves gyermekeimet intelek benneteket.

Ha számtalan tanítótok volna is Krisztusban, atyátok nincs sok. Az evangélium által én adtam nektek életet Jézus Krisztusban. Azért kérlek titeket, legyetek követőim, mint ahogy én Krisztus követője vagyok.

VÁLASZOS ÉNEK

{r}Jn 15, 15{/r}; {r}Mt 13, 11. 16{/r}

Nem nevezlek többé szolgának benneteket, barátaimnak mondalak titeket, {*} Mert amit hallottam Atyámtól, azt mind tudtul adtam nektek.

Nektek megadatott, hogy megértsétek a mennyek országának titkait; a ti szemetek boldog, mert lát, s a fületek is az, mert hall. {*} Mert amit hallottam Atyámtól, azt mind tudtul adtam nektek.

Az Apostolok Cselekedeteiből

5, 12-32

Az apostolok működése az ősegyházban

Abban az időben az apostolok keze sok jelet és csodát művelt a nép között. Mindnyájan egy emberként voltak a Salamon-csarnokban. Mások közül senki sem mert közéjük elegyedni, de a nép magasztalta őket. A hívők – férfiak és nők – egyre nagyobb számban csatlakoztak az Úrhoz. Még a betegeket is kivitték az utcára, hordágyra fektették őket, hogy ha Péter arra megy, legalább az árnyéka érje egyiket-másikat. Sőt még a Jeruzsálemhez közel eső városok népe is odajött, hozták a betegeket, a tisztátalan szellemektől gyötörteket, s ezek mind meggyógyultak.

A főpap és akik vele tartottak, vagyis a szadduceusok pártja, féltékenységükben fölléptek ellenük. Elfogatták az apostolokat, és nyilvános börtönbe vetették őket. De az Úr angyala éjszaka kinyitotta a börtön ajtaját, kivezette őket, s így szólt hozzájuk: „Menjetek, álljatok ki a templomban a nép elé, s hirdessétek ennek az életnek az igazságait!”

Megfogadták e szavakat, hajnalban bementek a templomba és tanítottak. Amikor megérkezett a főpap és kísérete, egybehívták a főtanácsot és Izrael fiainak összes véneit, és üzentek a börtönbe, hogy vezessék őket elő. Amikor a szolgák elmentek, nem találták őket a börtönben. Visszatértek hát, és jelentették: „A börtönt gondosan bezárva találtuk, az őrök is ott álltak az ajtók előtt, de amikor benyitottunk, odabenn senkit sem találtunk.”

A templomőrség parancsnoka és a főpapok e hír hallatára nem tudták elképzelni, mi történhetett. Egyszer csak beállított valaki, és jelentette nekik: „Azok a férfiak, akiket börtönbe vetettetek, a templomban vannak, és tanítják a népet.” Ekkor a parancsnok elment a szolgákkal, és elővezette őket. Erőszakot nem alkalmaztak, mert féltek, hogy a nép kövekkel támad rájuk.

Elővezették hát, és a főtanács elé állították őket. A főpap kérdőre vonta őket: „Szigorúan megparancsoltuk nektek, hogy ne tanítsatok abban a névben, és lám, egész Jeruzsálem tele van tanításotokkal. Ránk akarjátok hárítani annak az embernek a vérét?” Péter és az apostolok így válaszoltak: „Inkább kell engedelmeskedni Istennek, mint az embereknek. Atyáink Istene feltámasztotta Jézust, akit keresztfára feszítve megöltetek. Isten jobbjára emelte, fejedelemmé és Megváltóvá, hogy megtérítse Izraelt, és megbocsássa bűneit. Mi ezeknek a dolgoknak tanúi vagyunk, és a Szentlélek is, akit az Isten megadott azoknak, akik engedelmeskednek neki.”

VÁLASZOS ÉNEK

Vö. 4, 33. 31

Az apostolok nagy erővel tanították Urunk, Jézus Krisztus feltámadását. {*} És mindnyájan bőségesen részesültek a kegyelemben, alleluja.

Mindnyájukat eltöltötte a Szentlélek, és bátran hirdették az Isten szavát. {*} És mindnyájan bőségesen részesültek a kegyelemben, alleluja.

Elbeszélték Isten dicsőséges hatalmát, Alleluja.

És a csodákat, melyeket végbevitt. Alleluja.

I. ESTI DICSÉRET

HIMNUSZ, Ujjongva zengjen, mint a II. Esti dicséretben.

ZSOLTÁROZÁS

Ant. 1 Jézus magához hívta tanítványait, tizenkettőt kiválasztott közülük, és apostoloknak nevezte őket. Alleluja.

116. zsoltár

Ant. 2 Otthagyták hálójukat, és csatlakoztak az Úrhoz, a Megváltóhoz. Alleluja.

147. zsoltár

Ant. 3 Barátaim vagytok, mert megmaradtatok szeretetemben. Alleluja.

Kantikum Ef 1, 3-10

RÖVID OLVASMÁNY

ä

{r}ApCsel 2, 42-45{/r}

A jeruzsálemi hívek állhatatosan kitartottak az apostolok tanításában és közösségében, a kenyértörésben és az imádságban. Félelem fogott el mindenkit, mert az apostolok révén sok csoda történt és sok jel adatott Jeruzsálemben, és általános félelem uralkodott. A hívek mind összetartottak, és közös volt mindenük. Birtokaikat és javaikat eladták, s az árát szétosztották azok közt, akik szükséget szenvedtek.

RÖVID VÁLASZOS ÉNEK

Arról tudják majd meg rólatok, {*} Hogy tanítványaim vagytok.

Arról tudják majd meg rólatok, {*} Hogy tanítványaim vagytok.

Ha szeretettel vagytok egymás iránt. {*}

Hogy tanítványaim vagytok.

Dicsőség az Atyának, a Fiúnak és a Szentléleknek.

Arról tudják majd meg rólatok, {*} Hogy tanítványaim vagytok.

Húsvéti időben:

Arról tudják majd meg rólatok, hogy tanítványaim vagytok. {*} Alleluja, alleluja.

Arról tudják majd meg rólatok, hogy tanítványaim vagytok. {*} Alleluja, alleluja.

Ha szeretettel vagytok egymás iránt. {*}

Alleluja, alleluja.

Dicsőség az Atyának, a Fiúnak és a Szentléleknek.

Arról tudják majd meg rólatok, hogy tanítványaim vagytok. {*} Alleluja, alleluja.

Magnificat-ant. Nem ti választottatok engem, hanem én választottalak benneteket, és arra rendeltelek, hogy menjetek, teremjetek gyümölcsöt, maradandó gyümölcsöt. Alleluja.

FOHÁSZOK, mint a II. Esti dicséretben.

Könyörgés az ünnepről.

IMÁDSÁGRA HÍVÁS

Ant. Urunkat, az apostolok Királyát, jöjjetek, imádjuk!

Húsvéti időben: Alleluja. Urunkat, az apostolok Királyát, jöjjetek, imádjuk! Alleluja.

Az Imádságra hívás zsoltára, mint az Általános részben.

REGGELI DICSÉRET

HIMNUSZ a Saját részben.

Nagyböjtben:

Az égi udvar díszei,

örök Királyunk nagyjai,

kiket nekünk nevelt az Úr,

s apostolokként ránk hagyott,

ti, új ég, új föld Városa,

hol napként Bárányunk ragyog,

s ti drágagyöngyként fényletek,

mint tündöklő alapkövek.

Ezért hálásan ünnepel

az Egyház, Krisztus hitvese,

mely hirdetésiektől dicső,

s mert véretek szentelte meg.

Ha minden kor s idő letűnt,

és Megváltónk ítélni jön,

ti is nagy fényben ültök ott,

dicső főrangú férfiak.

Imáitokkal nyerjetek

nekünk oltalmat és erőt,

s mit földünkön vetettetek,

az égben hozzon bő magot.

Krisztusnak zeng örök dalunk,

ki Atyja hírvivőiként küldött,

s a Szentlélek tüzét

gyújtotta lángra bennetek. Ámen.

Húsvéti időben:

Húsvét sugárzó örömét

fényes nap egyre hirdeti

már testben látják fényleni

Krisztust a hű apostolok.

Dicső testén sebek helyét

meg is mutatja ő nekik,

ezért fennszóval hirdetik:

valóban feltámadt az Úr.

Krisztus Király, jóságos Úr,

vedd szívünk-lelkünk birtokul,

hogy tiszta szívből szüntelen

lerójuk hála énekünk!

Maradj örökre, Jézusunk,

fényes húsvéti örömünk,

s kiket kegyelmed újraszült,

oszd meg dicsőségedet velünk.

Dicsőség néked, Krisztusunk,

mert eltiportad a halált,

s apostolaiddal hirdeted

a fény s az élet útjait. Ámen.

Ant. 1Ez az én parancsom, hogy szeressétek egymást, amint én szerettelek benneteket! Alleluja.

Zsoltárok és kantikum az I. hét vasárnapjáról.

Ant. 2Senki sem szeret jobban, mint az, aki életét adja barátaiért. Alleluja.

Ant. 3Ha megteszitek, amit parancsolok nektek, a barátaim vagytok, mondja az Úr. Alleluja.

RÖVID OLVASMÁNY

{r}Ef 2, 19-22{/r}

Már nem vagytok idegenek és jövevények, hanem az Isten országának polgárai és családjának tagjai. Apostolokra és prófétákra alapozott épület vagytok, s a szegletkő maga Krisztus Jézus. Ő tartja össze az egész épületet, belőle nő ki az Úr szent temploma. Ti is benne épültök egybe a Lélek közreműködésével az Isten hajlékává.

RÖVID VÁLASZOS ÉNEK

Fejedelmekké teszed őket {*} Az egész földön.

Fejedelmekké teszed őket {*} Az egész földön.

Nevedet, Uram, mindenkor hirdetni fogják. {*}

Az egész földön.

Dicsőség az Atyának, a Fiúnak és a Szentléleknek.

Fejedelmekké teszed őket {*} Az egész földön.

Húsvéti időben:

Fejedelmekké teszed őket az egész földön. {*} Alleluja, alleluja.

Fejedelmekké teszed őket az egész földön. {*} Alleluja, alleluja.

Nevedet, Uram, mindenkor hirdetni fogják. {*}

Alleluja, alleluja.

Dicsőség az Atyának, a Fiúnak és a Szentléleknek.

Fejedelmekké teszed őket az egész földön. {*} Alleluja, alleluja.

Benedictus-ant. A szent városnak, Jeruzsálemnek alapkövein a Bárány tizenkét apostolának a neve volt; világossága pedig a Bárány. Alleluja.

FOHÁSZOK

Kedves Testvéreim! Az apostoloktól ránk hagyományozott mennyei örökség birtokában adjunk hálát Atyánknak minden ajándékáért, és mondjuk:

Téged dicsér, egek Ura, apostolok boldog kara!

Dicséret neked Krisztus testének és vérének asztaláért, amelyet az apostolok adtak tovább nekünk,

hogy tápláljon és éltessen minket:

Téged dicsér, egek Ura, apostolok boldog kara!

Dicséret és hála neked igéd asztaláért, amelyet az apostolok terítettek meg nekünk,

hogy ott világosságot és örömet találjunk:

Téged dicsér, egek Ura, apostolok boldog kara!

Dicséret és hála neked az apostolokra épített Egyházadért,

amelyben Krisztus titokzatos testének tagjaivá leszünk:

Téged dicsér, egek Ura, apostolok boldog kara!

Dicséret és hála neked a keresztség és a bűnbocsánat megtisztító fürdőjéért,

amelyet az apostolokra bíztál, hogy lemossák minden bűnünket:

Téged dicsér, egek Ura, apostolok boldog kara!

Könyörgés a Saját részben.

II. ESTI DICSÉRET

HIMNUSZ

Ujjongva zengjen dalt az ég,

vígan feleljen rá a föld:

szent ünnepünk Apostolok

dicsőségéről énekel.

Igaz bírák, a nagyvilág

világosító fényei:

a szív ma hozzátok kiált,

halljátok esdeklő szavát.

Képes bezárni az eget

s kitárni újra szavatok.

Sok bűnünktől, mely fogva tart,

kérünk, hogy feloldozzatok.

Mindenki javát és baját

elrendezi parancsotok:

beteg lelkünknek gyógyulást,

erőt s erényt ti hozzatok.

Hogy majd Krisztus, ha mint Bíró,

a világ végén visszatér,

osszuk meg mi is veletek

az örök élet örömét.

Dicsérje Istent háladal,

mert üdvünk jóhírét szava

tibennetek hirdette meg,

s bennünket égbe felvezet. Ámen.

Húsvéti időben:

Bánkódtak az apostolok

a felfeszített Úr miatt:

dühöngő nép mondott reá

halált s kegyetlen kínokat.

Szelíd szavával angyal int,

s hallják a jámbor asszonyok:

„Az Úr Galileába megy,

ott kell őt majd meglátnotok!”

S míg futva mennek mondani

apostoloknak mint tanúk,

látják: valóban él az Úr.

s csókkal borítják lábait.

Hallván ezt az apostolok,

Galileába tartanak,

hogy lássák szemtől szembe ott,

kit várva vártak, az Urat.

Maradj örökre, Jézusunk,

fényes húsvéti örömünk,

s kiket kegyelmed újra szült,

oszd meg dicsőségedet velünk.

Dicsőség néked, Krisztusunk,

mert eltiportad a halált,

s apostolajkkal hirdeted

a fény s az élet útjait. Ámen.

ZSOLTÁROZÁS

Ant. 1Ti kitartottatok velem megpróbáltatásaimban. Alleluja.

115. zsoltár

Ant. 2Úgy vagyok köztetek, mintha a szolgátok lennék. Alleluja.

125. zsoltár

Ant. 3 Nem nevezlek többé szolgának benneteket, hanem barátaimnak, mert amit hallottam Atyámtól, azt mind tudtul adtam nektek. Alleluja.

Kantikum Ef 1, 3-10

RÖVID OLVASMÁNY

{r}Ef 4, 11-13{/r}

Krisztus némelyeket apostollá, másokat prófétává, ismét másokat evangélistává, pásztorrá és tanítóvá tett, hogy szolgálatuk betöltésére neveljék a szenteket, és fölépítsék Krisztus testét, amíg mindnyájan el nem jutunk a hitben és az Isten Fia megismerésében az egységre, és meglett emberré nem leszünk, elérve a krisztusi teljességet.

RÖVID VÁLASZOS ÉNEK

Hirdessétek a nemzetek között {*} Az Úr dicsőségét.

Hirdessétek a nemzetek között {*} Az Úr dicsőségét.

És csodatetteit minden nép között! {*}

Az Úr dicsőségét.

Dicsőség az Atyának, a Fiúnak és a Szentléleknek.

Hirdessétek a nemzetek között {*} Az Úr dicsőségét.

Húsvéti időben:

Hirdessétek a nemzetek között az Úr dicsőségét. {*} Alleluja, alleluja.

Hirdessétek a nemzetek között az Úr dicsőségét. {*} Alleluja, alleluja.

És csodatetteit minden nép között! {*}

Alleluja, alleluja.

Dicsőség az Atyának, a Fiúnak és a Szentléleknek.

Hirdessétek a nemzetek között az Úr dicsőségét. {*} Alleluja, alleluja.

Magnificat-ant. A világ megújulásakor, amikor az Emberfia dicsőséges trónjára ül, ti is ott ültök majd vele tizenkét trónon, és ítélkezni fogtok Izrael tizenkét törzse fölött. Alleluja.

FOHÁSZOK

Testvéreim, mi, akik az apostolok sziklaalapján állunk, kérjük szent népéért a mindenható Atyaistent, és mondjuk:

Emlékezzél meg, Urunk, Egyházadról!

Atyánk, te úgy akartad, hogy Fiad a feltámadás után először az apostoloknak jelenjék meg,

tégy minket is az ő tanúivá az egész világon!

Emlékezzél meg, Urunk, Egyházadról!

Te elküldted a világba Fiadat, hogy örömhírt vigyen a szegényeknek,

engedd, hogy mi is hirdessük az evangéliumot minden teremtménynek!

Emlékezzél meg, Urunk, Egyházadról!

Te elküldted Fiadat, hogy elvesse az isteni ige magvait,

add, hogy akik az igehirdetésben fáradoznak, egykor örömmel arassák le a termést!

Emlékezzél meg, Urunk, Egyházadról!

Te elküldted Fiadat, hogy vére árán kiengesztelje veled a világot,

add, hogy mindannyian együttműködjünk vele a kiengesztelődés művében!

Emlékezzél meg, Urunk, Egyházadról!

Te Fiadat jobbodra ültetted a mennyben,

bocsásd be a megholtakat a boldogság honába!

Emlékezzél meg, Urunk, Egyházadról!

Könyörgés a Saját részben.

NAPKÖZI IMAÓRA

ZSOLTÁROZÁS

Ant. Délelőtt Menjetek, hirdessétek Isten országának örömhírét; ingyen kaptátok, ingyen is adjátok! Alleluja.

Ant. délben Íme, én veletek vagyok mindennap, a világ végéig. Alleluja.

Ant. Délután Ha kitartotok, megmentitek lelketeket. Alleluja.

Délelőtt

RÖVID OLVASMÁNY

2 Kor 5, 19b-20

Isten ránk bízta a kiengesztelődés tanítását. Tehát Krisztus követségében járunk, maga az Isten int benneteket általunk. Krisztus nevéért kérünk: engesztelődjetek ki az Istennel.

Délben

RÖVID OLVASMÁNY

{r}ApCsel 5, 12a. 14{/r}

Az apostolok keze sok jelet és csodát művelt a nép között. A hívők – férfiak és nők – egyre nagyobb számban csatlakoztak az Úrhoz.

Délután

RÖVID OLVASMÁNY

{r}ApCsel 5, 41-42{/r}

Az apostolok boldogan távoztak a főtanácsból, mert méltók lettek rá, hogy Jézus nevéért gyalázatot szenvedjenek. Továbbra is mindennap tanítottak a templomban és a házakban, hirdették Jézus Krisztust.

Minden földre elhat szózatuk, alleluja.

A földkerekség végéig eljut igéjük, alleluja.

Megőrizték Isten végzéseit, alleluja.

És minden parancsát, alleluja.

Örüljetek és ujjongjatok – mondja az Úr, alleluja.

Mert nevetek föl van jegyezve a mennyben, alleluja.