111. zsoltár
Az igaz ember boldogsága
Éljetek úgy, mint a világosság fiai. A világosság gyümölcse csupa jóság, igazságosság és egyenesség (Ef 5, 8-9).

Boldog ember, aki az Urat féli,{x}

akinek öröme telik az Úr félelmében.

Hatalmas lesz annak ivadéka a földön,{x}

mert áldást élvez az igazak nemzetsége.

Házát jólét és gazdagság tölti be,{x}

és igazsága örökre megmarad.

Az igaz úgy világít, mint fény a sötétben,{x}

jóságos ő, irgalmas és igazságos.

Boldog, aki szívesen ad kölcsön,{+}

aki a törvény szerint intézi dolgait,{x}

mert szilárdan áll mindörökké.

Örök emlékezete marad az igaznak,{x}

rossz hírtől nem kell félnie.

Szíve nyugodt, mert az Úrban bízik,{+}

szíve erős, nem ismer félelmet,{x}

míg ellenségei szégyenben maradnak.

Bőséges adományt oszt a szegényeknek;{+}

igazsága megmarad örökre,{x}

feje dicsőségesen felemelkedik.

Látja ezt a gonosz, és bosszankodik,{+}

fogát csikorgatja, és magát emészti.{x}

A bűnösök vágya szertefoszlik.

HTML © Juraj Vidéky, László Elek