114. zsoltár
Hálaadás
Sok szorongatás közepette kell bejutnunk az Isten országába (ApCsel 14, 21).

Szeretem az Urat,{x}

mert meghallgatta esdeklő szavamat.

Hozzám fordította fülét,{x}

amikor segítségül hívtam a nehéz napokban.

A halál kötelékei körülfontak engem,{x}

és elértek az alvilág csapdái.

Gyötrelem és fájdalom várt rám mindenütt,{+}

az Úr nevét kiáltottam akkor:{x}

„Uram, mentsd meg az életem!”

Igazságos az Úr és jóságos,{x}

irgalmas hozzánk a mi Istenünk.

Oltalmába fogadja a gyöngét;{x}

nyomorult voltam, de ő fölemelt.

Lelkem, nyugodj meg újra,{x}

mert az Úr jót tett veled.

Megmentette életemet a haláltól,{+}

szememet a könnyhullatástól,{x}

és lábamat az elbukástól.

Az Úr előtt járhatok{x}

az élők földjén.

115. zsoltár
Hálaadás a templomban
Krisztus által mutassuk be az Istennek szüntelenül a dicséret áldozatát (Zsid 13, 15).

Hiszek, bár gyakran mondtam:{x}

„Én nagyon nyomorult vagyok!”

És keservemben így is szóltam:{x}

„Hazug minden ember!”

Mit adhatnék én az Úrnak{x}

a sok jóért, amit ő nekem juttatott?

Fölemelem az üdvösség kelyhét,{x}

és segítségül hívom az Úr nevét.

Amit fogadtam az Úrnak,{x}

megadom egész népének színe előtt.

Becses dolog az Úr szemében{x}

szentjeinek halála!

Uram, én a te szolgád vagyok,{x}

a te szolgád, és szolgálód gyermeke.

Bilincseimet széjjeltörted,{+}

most hálaáldozatot mutatok be neked,{x}

és segítségül hívom az Úr nevét.

Amit fogadtam az Úrnak,{x}

megadom egész népének színe előtt,

az Úr házának udvarán,{x}

Jeruzsálem, falaid között!

HTML © Juraj Vidéky, László Elek