I. HÉT PÉNTEK

IMÁDSÁGRA HÍVÁS

Nyisd meg, Uram, ajkamat,

Hogy dicséretedet hirdesse szavam!

Ant. Adjatok hálát az Úrnak, mert jósága örökre megmarad!

Az imádságra hívás zsoltára.

REGGELI DICSÉRET

Istenem, jöjj segítségemre!

Uram, segíts meg engem!

Dicsőség az Atyának. Miképpen. (Alleluja.)

Ez azonban elmarad, ha az Imádságra hívás közvetlenül az imaóra előtt van.

HIMNUSZ

Örök tündöklő Napvilág,

halandó népnek egy remény,

a Fönségesnek egy Fia,

a tiszta Szűznek magzata:

a felkelőknek jobbod add,

a szív keljen föl józanul,

s az Úrnak zengje lángolón

a hála méltó énekét.

A hajnalcsillag már ragyog,

az egyetlen fényt hirdeti,

az éjszakák homálya fogy,

minket szent fényed töltsön el.

Maradjon bennünk ez a fény,

világnak éjét űzze el,

s minden nap, minden pillanat

szívünket tisztán tartsa meg.

Lelkünkben, mint élő gyökér,

fakadjon gazdagon a hit,

nyomában nyíljon a remény,

s a bő gyümölcsű szeretet.

Krisztus, kegyelmes nagy Király,

neked s Atyádnak tisztelet,

s a Szentléleknek is veled,

időtlen századok során. Ámen.

ZSOLTÁROZÁS

1. ant. Neked tetsző áldozatot hoznak oltárodra, Uram.
Húsvéti időben:Emlékezzél meg rólam, Uram, Istenem, amikor eljön uralmad, alleluja.
2. ant. Az Úrban igazul meg és dicsőül meg Izrael minden ivadéka.
Húsvéti időben:Bizony, rejtőző Isten vagy te, Izrael Istene, Szabadítója, alleluja!
3. ant. Járuljatok az Úr színe elé vidám énekszóval!
Húsvéti időben:Szolgáljatok az Úrnak örvendezve, alleluja.

RÖVID OLVASMÁNY

{r}Ef 4, 29-32{/r}

Semmiféle rossz szó ne hagyja el ajkatokat, hanem csak olyan, amely alkalmas az épülésre, hogy amiben kell, javára váljék hallgatóitoknak. Ne okozzatok szomorúságot Isten Szentlelkének, akivel meg vagytok jelölve a megváltás napjára. Legyen távol tőletek minden egyéb rossz. Inkább legyetek egymás iránt jóindulatúak, könyörületesek, és bocsássatok meg egymásnak, amint Isten is megbocsátott nektek Krisztusban.

RÖVID VÁLASZOS ÉNEK

Add, hogy már korán reggel tapasztaljam {*} Jóságodat!

Add, hogy már korán reggel tapasztaljam {*} Jóságodat!

Az utat, merre menjek, mutasd meg. {*}

Jóságodat!

Dicsőség az Atyának, a Fiúnak és a Szentléleknek.

Add, hogy már korán reggel tapasztaljam {*} Jóságodat!

Benedictus-ant. Az Úr meglátogatta népét, és megváltotta.

FOHÁSZOK

Imádjuk Krisztus Urunkat, aki szent keresztje által üdvösséget hozott az emberiségnek, és mondjuk áhítattal:

Urunk, mutasd meg nekünk nagy irgalmasságodat!

Krisztus Urunk, napunk és világosságunk! Ragyogtasd ránk fényességed sugarát,

és már reggel fékezz meg bennünk minden rossz hajlamot!

Urunk, mutasd meg nekünk nagy irgalmasságodat!

Őrködj gondolataink, szavaink és cselekedeteink felett,

hogy a mai napon tetszésedre legyünk!

Urunk, mutasd meg nekünk nagy irgalmasságodat!

Fordítsd el bűneinktől arcodat,

és töröld el minden vétkünket!

Urunk, mutasd meg nekünk nagy irgalmasságodat!

Kereszted és feltámadásod által

tölts el bennünket a Szentlélek vigasztalásával!

Urunk, mutasd meg nekünk nagy irgalmasságodat!

Miatyánk.

Könyörgés

Istenünk, te Igéd világosságával messze űzöd tőlünk a tudatlanság sötétségét. Növeld szívünkben a tőled kapott hit erényét, hogy semmiféle kísértés ne olthassa ki a tüzet, amelyet kegyelmed gyújtott lángra.

Az imaóra befejezése az Általános részben.

NAPKÖZI IMAÓRA

ZSOLTÁROZÁS

1. ant. Végzéseid útját futva járom, mert szívemet kitágítottad.
2. ant. Ingadozás nélkül az Úrra hagyatkozom.
3. ant. Szívem az Úrban bízott, és ő megsegített.

DÉLELŐTT

RÖVID OLVASMÁNY

{r}Fil 2, 2b-4{/r}

Tegyétek teljessé örömömet azzal, hogy egyetértetek, ugyanúgy szerettek, és közös lelkesedéssel ugyanarra törekesztek. Semmit se tegyetek vetélkedésből vagy hiú dicsőségvágyból. Inkább mindenki alázatosan a másikat tartsa magánál kiválóbbnak. Senki ne keresse csak a maga javát, hanem másét is.

Az Úr minden útja irgalom és hűség azoknak,

Akik szövetségét s törvényét megtartják.

Könyörgés

Urunk, Jézus Krisztus, a világ üdvösségéért a nap harmadik órájában vittek a keresztre feszítés kínszenvedésére. Esedezve kérünk, segíts, hogy elkövetett bűneinkre mindig bocsánatot találjunk nálad, a jövőben pedig őrizz meg minket minden rossztól. Aki élsz és uralkodol mindörökkön-örökké.

DÉLBEN

RÖVID OLVASMÁNY

{r}2 Kor 13, 4{/r}

Gyengeségében ugyan megfeszítették Krisztust, de Isten erejéből él. Mi is gyöngék vagyunk benne, de vele együtt élünk azzal az erővel, amelyet Isten ad.

Dermedt lelkemmel porba roskadok,

Igéddel éltess engem, Uram!

Könyörgés

Urunk, Jézus Krisztus, te megváltásunkért ebben az órában ártatlanul mentél a keresztfára, miközben sötétség borította az egész világot. Kérünk, add nekünk mindenkor azt a fényességet, amely elvezet minket az örök életre. Aki élsz és uralkodol mindörökkön-örökké.

DÉLUTÁN

RÖVID OLVASMÁNY

{r}Kol 3, 12-13{/r}

Mint Istennek szent és kedves választottai, öltsétek magatokra az irgalmasságot, a jóságot, a szelídséget és a türelmet. Viseljétek el egymást, és bocsássatok meg egymásnak, ha valakinek panasza van a másik ellen. Ahogy az Úr megbocsátott nektek, ti is bocsássatok meg egymásnak.

Könyörületes az Úr, és jóságos,

Hosszan tűrő és nagy irgalmú.

Könyörgés

Urunk, Jézus Krisztus, te a bűnbánó gonosztevőt a kereszt szégyenfájáról vezetted át országodba. Megvalljuk bűneinket, és bizalommal kérünk, vezess be minket halálunk után örvendezéssel a boldogság honának kapuján. Aki élsz és uralkodol mindörökkön-örökké.

ESTI DICSÉRET

HIMNUSZ

Embert formáló Istenünk,

ki minden rend szerzője vagy:

a föld porából alkotod

hüllők, vadak minden faját.

Az így megformált testeket

életbe hívja egy szavad,

s az embernek mind átadod,

hogy neki szót fogadjanak.

Űzd szolgáidtól messzire

mindazt, amit a testiség

szokásaikba rejtene,

vagy tetteikbe öntene.

Add örömöd jutalmait,

kegyelmed ajándékait,

oldd meg viszályok láncait,

és fond a béke szálait.

Add meg, kegyelmes jó Atya,

Atyának egyszülött Fia,

és Szentlélek, Vigasztalónk:

egyetlen Úr, örök Király. Ámen.

ZSOLTÁROZÁS

Ant. 1Gyógyíts meg engem, Uram, mert vétkeztem ellened.
Húsvéti időben:Krisztus értünk szegénnyé lett, hogy szegénysége által meggazdagodjunk, alleluja.
Ant. 2Velünk van a Seregek Ura, a mi menedékünk Jákob Istene.
Húsvéti időben:Csörgedező patakok vidítják Isten városát, alleluja.
Ant. 3Eljön minden nemzet, és színed elé borul, Urunk.
Húsvéti időben:Daloljunk az Úrnak, mert fölséges és dicsőséges, alleluja.

RÖVID OLVASMÁNY

{r}Róm 15, 1-3{/r}

Nekünk, erőseknek az a kötelességünk, hogy elviseljük a gyengék gyarlóságát, és ne a magunk javát keressük. Törekedjék mindegyikünk embertársa javára és épülésére. Hiszen Krisztus sem a maga javát kereste, hanem, ahogy írva van róla: Gyalázóid szidalmai rám hullottak.

RÖVID VÁLASZOS ÉNEK

Krisztus szeretett minket, és megmosott bennünket {*} Saját vére által.

Krisztus szeretett minket, és megmosott bennünket {*} Saját vére által.

Isten országává és papjaivá tett bennünket. {*}

Saját vére által.

Dicsőség az Atyának, a Fiúnak és a Szentléleknek.

Krisztus szeretett minket, és megmosott bennünket {*} Saját vére által.

Magnificat-ant. Gondjaiba vett minket, gyermekeit, és megemlékezett irgalmasságáról az Úr.

FOHÁSZOK

Áldott legyen az Isten, aki kegyesen tekint a nélkülözők kéréseire, és betölti javaival a szűkölködőket. Könyörögjünk hozzá bizalommal:

Mutasd meg nekünk irgalmasságodat, Urunk!

Jóságos Atyánk, kérünk téged Egyházunk szenvedő tagjaiért,

akikért az Egyház Feje, Jézus a keresztfán esti áldozatként feláldozta életét!

Mutasd meg nekünk irgalmasságodat, Urunk!

Oldozd fel bilincseinket, világosítsd meg vakságunkat,

támogasd az árvákat és az özvegyeket!

Mutasd meg nekünk irgalmasságodat, Urunk!

Öltöztesd lelki fegyverzetbe minden hívedet,

hogy ellenállhassunk az ördög cselvetéseinek!

Mutasd meg nekünk irgalmasságodat, Urunk!

Halálunk óráján állj mellettünk, Urunk, kegyelmeddel,

hogy hűségesnek találj minket, és a te békédben költözzünk el ebből a világból!

Mutasd meg nekünk irgalmasságodat, Urunk!

Vezesd magadhoz a megholtakat örök világosságodba, amelyben lakozol,

hogy mindörökre lássanak téged!

Mutasd meg nekünk irgalmasságodat, Urunk!

Könyörgés

Istenünk, tanulva Fiad szenvedésének példájából, kérünk, tégy minket mindenkor alkalmassá arra, hogy hordozzuk az ő édes igáját.

Az imaóra befejezése az Általános részben.