137. zsoltár
Hálaének
A föld királyai odahordják kincseiket és értékeiket a szent városba (vö. Jel 21, 24).

Hálát adok neked, Uram, teljes szívemből,{x}

mert ajkam igéit meghallgattad.

Angyalaid színe előtt magasztallak,{x}

leborulok szent templomodban.

Áldom szent nevedet,{+}

hűséges szeretetedért,{x}

mert mindennél magasztosabbá tetted

nevedet és ígéretedet.

Amikor hozzád kiáltottam, meghallgattál,{x}

megsokszoroztad lelkem erejét.

A föld minden királya hálát ad neked, Uram,{x}

amikor meghallja ajkad szózatát.

Az Úr útjairól énekelnek,{x}

mert nagy az Úr dicsősége!

Valóban fölséges az Úr,{+}

irgalommal tekint a gyöngére,{x}

de a kevélyt messziről megismeri.

Ha gyötrelmek közt járok, te éltetsz engem,{+}

ellenségeim haragja ellen kezedet kinyújtod,{x}

és jobbod megszabadít engem.

Az Úr javamra dönti el ügyemet;{+}

Uram, örökké tart szereteted,{x}

ne hagyd el kezed alkotását!

HTML © Juraj Vidéky, László Elek