97. zsoltár
Az Úr diadalmas bíró
Ez a zsoltár az Úr első eljöveteléről és a népek várakozásáról szól (Szt. Atanáz).

Zengjetek új éneket az Úrnak,{x}

mert csodálatra méltó, amit művelt.

Diadalt aratott jobbjával,{x}

szentséges karjának erejével.

Megmutatta szabadító erejét az Úr,{x}

tudtul adta hűségét a nemzeteknek.

Emlékezetbe idézte jóságát és hűségét{x}

Izrael népe iránt.

Meglátta a föld minden határa:{x}

Istenünk hozott nekünk szabadulást.

Minden földek, zengjetek az Úrnak öröméneket,{x}

ujjongjatok, és énekeljetek!

Daloljatok az Úrnak citerával,{x}

citerával és hangos muzsikával.

Ércharsonával és zengő kürt szavával{x}

mondjatok éneket az Úr s Király előtt!

Zúgjon a tenger és ami betölti,{x}

a földkerekség és ami rajta él.

Tapsoljanak a folyamok,{+}

ujjongjanak velük a hegyek az Úr előtt,{x}

mivelhogy jön, és megítéli a földet.

Igazságosan ítéli a világot,{x}

hűsége szerint a népeket.

HTML © Juraj Vidéky, László Elek