ÉVKÖZI IDŐ, OLVASMÁNYOS IMAÓRA

OLVASMÁNYOS IMAÓRA

VASÁRNAP

HIMNUSZ

I. Amikor az imaórát éjszaka vagy kora hajnalban mondják:

Első nap minden nap között,

melyen ég s föld alkottatott,

s melyen feltámadt Alkotónk

legyőzte értünk a halált,

fürgébben serkenjünk ma fel,

a kábult álmot űzzük el,

Istent keressük éjszaka,

ez prófétáknak szózata,

hogy hallja meg kérő imánk,

jobbját terjessze védve ránk,

hogy szennyeinktől szabadon

hívjon magához egykoron,

kik a nyugvás óráiban,

a napnak legszentebb szakán,

zsolozsmaszóval áldjuk őt:

boldog kegyelmét nyerjük el.

Dicsérjük az örök Atyát,

dicsérjük egyszülött Fiát

s a Lelket, a Vigasztalót,

örökre egy uralkodót. Ámen.

II. Amikor az imaórát a nap nem reggeli órájában végzik:

A nyolcadik nap s korszak ez,

minden napunknál fényesebb:

te szenteled meg, Jézusunk,

az elsőként Feltámadott.

Kapcsolj magadhoz minket itt,

s lelkünk keltsd új életre már,

így támaszd fel testünket is;

ne érje második halál.

Akkor majd felhők szárnyain,

Krisztus, mind hozzád érkezünk,

nálad lesz égi otthonunk,

feltámadásunk, életünk.

Ha majd meglátjuk arcodat,

tündöklő fényed járjon át:

annak láthassunk, aki vagy,

igaz fény, édes mindenünk.

S midőn Atyánkhoz elvezetsz,

a Szentháromság töltse be

országod, melyet boldogít

a hét ajándék öröme. Ámen.

HIMNUSZ

I. Amikor az imaórát éjszaka vagy kora hajnalban mondják:

Csak félig múlt az éjszaka,

szólít a próféták szava:

dicsérjük Istent szüntelen,

Atyát s Fiút együttesen,

s a Lelket, aki egy velük

és egyesíti lényegük:

a Hármas-Egy élő Csodát,

kit énekünk örökre áld.

Félelmes éji óra ez,

öldöklő angyal jár körül,

Egyiptomnak halála lett:

elsőszülöttek végzete.

Az igazaknak üdvöt ad:

az angyal büntető keze

nem mert reájuk sújtani,

a vér jelétől megriadt.

Egyiptom sírt keservesen

tömérdek bú és gyász között.

De vígan ujjong Izrael:

a bárány vére őrzi őt.

Urunk, az igaz Izrael

mi vagyunk: benned örülünk.

Az ellenség nem érhet el,

megóvja véred életünk.

Országodhoz, áldott Király,

ha eljössz, méltónak találj,

hadd zengjünk akkor majd neked

meg nem szűnő dicséretet. Ámen.

II. Amikor az imaórát a nap nem reggeli órájában végzik:

Üdvöz légy, nap! Dicső és szent e nap!

Te boldog nap, Krisztus győzelme vagy;

tartós öröm, amit bőségben ad

vasárnapunk!

Mennybéli fény, vakoknak napvilág,

veled rontott poklot Krisztus Király.

Halált legyőz, kibékít s mennybe vár,

bár por vagyunk!

Örök Bíránk, úgy szól ítéleted,

hogy minden bűn alá helyeztetett,

de gyengéknek kegyelmet oszt kezed;

gyógyít az Úr!

Erős az Úr, és bölcsessége szent;

haragja szűnt, irgalma megjelent,

mikor fajunk s világunk tönkrement

és porba hullt!

Poklot tiport és feltámadt az Úr,

emberfajunk őbenne megújul,

az elveszett juh vállához simul,

és égre vár!

A béke szent az ég és föld között,

egész világ új fénybe öltözött,

győzött az Úr, hirdessék hírnökök:

csak ő Király!

Örök hazánk terólad énekel,

Egyház Anyánk víg szóval így felel:

„Alleluja!”, s ma százszor zengi el

népünk e dalt!

Legyőztük már a halál erejét,

élvezzük hát győzelmünk örömét;

békülj te föld, dicsőség neked ég,

zengj diadalt! Ámen.

ZSOLTÁROZÁS

Ant. 1 Urunk keresztje az élet fájának bizonyult.

Ant. 2 Királyommá magam tettem őt a Sionon.

Ant. 3 Te védelmező pajzsom vagy, Uram, aki fejemet fölemeled.

ZSOLTÁROZÁS

Ant. 1 Uram, Istenem! Fölséget és pompát öltöttél magadra, a fényesség a te palástod, alleluja.

Ant. 2 Az Úr adja, hogy kenyeret teremjen a föld és bort, hadd vigadjon tőle az emberi szív, alleluja.

Ant. 3 Isten látta, hogy nagyon jó mindaz, amit alkotott, alleluja.

ZSOLTÁROZÁS

Ant. 1 Naponta áldalak, Uram, alleluja.

Ant. 2 Örökkévaló ország a te országod, Uram, alleluja.

Ant. 3 Hűséges az Úr minden szavában, és szent minden cselekedetében, alleluja.

ZSOLTÁROZÁS

Ant. 1 Ki mehet föl az Úr hegyére, ki állhat meg az Ő szent helyén?

Ant. 2 Áldjátok Istenünket, nemzetek, aki életet ajándékozott nekünk, alleluja.

Ant. 3 Istenfélők, mind figyeljétek, mi mindent tett velem az Úr, alleluja.

Húsvéti időben:

ZSOLTÁROZÁS

nepoužíva sa: berie sa vtroj_pc.htm, anchor VTROJ_NEcANTx, kde x je 1 až 3

Ant. 1 Alleluja.

Ant. 2 Alleluja.

Ant. 3 Alleluja.

ZSOLTÁROZÁS

nepoužíva sa: berie sa vnokt_pc.htm, anchor VNOKT_2NEcANTx, kde x je 1 až 3

Ant. 1 Alleluja.

Ant. 2 Alleluja.

Ant. 3 Alleluja.

ZSOLTÁROZÁS

Ant. 1 Alleluja. A kő el volt hengerítve a sír bejárata elől, alleluja.

Ant. 2 Alleluja. Asszony, miért keresed az élőt a holtak között? Alleluja.

Ant. 3 Alleluja. Ne sírj, Mária: Feltámadt az Úr, alleluja.

ZSOLTÁROZÁS

Ant. 1 Alleluja. A kő el volt hengerítve a sír bejárata elől, alleluja.

Ant. 2 Alleluja. Asszony, miért keresed az élőt a holtak között? Alleluja.

Ant. 3 Alleluja. Ne sírj, Mária: Feltámadt az Úr, alleluja.

ZSOLTÁROZÁS

Ant. 1 Alleluja. A kő el volt hengerítve a sír bejárata elől, alleluja.

Ant. 2 Alleluja. Asszony, miért keresed az élőt a holtak között? Alleluja.

Ant. 3 Alleluja. Ne sírj, Mária: Feltámadt az Úr, alleluja.

ZSOLTÁROZÁS

Ant. 1 Alleluja. A kő el volt hengerítve a sír bejárata elől, alleluja.

Ant. 2 Alleluja. Asszony, miért keresed az élőt a holtak között? Alleluja.

Ant. 3 Alleluja. Ne sírj, Mária: Feltámadt az Úr, alleluja.

ZSOLTÁROZÁS

Ant. 1 Alleluja. Isten feltámasztotta Krisztust, és megdicsőítette. Alleluja.

Ant. 2 Alleluja. Az egek fölé emelkedtél, Uram. Alleluja.

Ant. 3 Alleluja. Én kaptam minden hatalmat égen és földön. Alleluja.

Krisztus tanítása éljen bennetek elevenen.

S teljes bölcsességgel intsétek egymást!

A ti szemetek boldog, mert lát.

A fületek is az, mert hall.

Figyelj, fiam, szavaimra.

Nyisd meg füledet beszédemre!

Az Isten szava eleven és átható.

Minden kétélű kardnál élesebb.

HÉTFŐ

HIMNUSZ

I. Amikor az imaórát éjszaka vagy kora hajnalban mondják:

Alvásban frissült már a test

otthagyva ágyunk, felkelünk.

Atyánk, hozzád szól énekünk;

esengve kérjük: légy velünk.

Szóljon hozzád első szavunk,

hozzád a szív első heve,

hogy minden tettnek ezután,

Szent Úr, te légy a kezdete.

A fény az éjt szüntesse már,

sötét homályt a napsugár.

Az éjben búvó bűnöket

a napfény semmisítse meg.

Imánk tehozzád esdekel:

a rossz hatalmát űzzed el,

és zengjen ajkunk teneked

meg nem szűnő dicséretet.

Add meg, kegyelmes jó Atya,

Atyának egyszülött Fia

és Szentlélek, Vigasztalónk:

egyetlen Úr, örök Király. Ámen.

II. Amikor az imaórát a nap nem reggeli órájában végzik:

Istenség, örök égi Fény,

egységbe forrt három személy!

Törékeny lényünk téged áld,

kérő szóval hozzád kiált.

Benned hiszünk, legfőbb Atya,

Atyának egyszülött Fia,

kiket a Lélek, mint örök

szeretet kapcsa összeköt.

Igazság, izzó szerelem,

boldogság, végső, végtelen!

Remélni, hinni lelkesíts,

szeretni vágyót célba vígy!

Te létünk célja, kezdete,

te dolgok első kútfeje,

lelkünk egyetlen ereje,

biztos remény ígérete!

Te minden alkotója vagy

s betöltesz mindent egymagad,

te mindenekre fényt hozol,

reményünkben jutalmazol.

A Krisztust kérjük s az Atyát,

s a Lelket, aki egy velük:

hallgass meg, hármas hatalom,

egyetlen örök Istenünk. Ámen.

I. Amikor az imaórát éjszaka vagy kora hajnalban mondják:

Most itt az óra, amikor

az evangélium szerint

megérkezik a Vőlegény

és mennyországot alapít.

Az okos szüzek csapata

már készenlétben várja őt;

míg égő mécset tart kezük

nagy vígan ujjong örömük.

A balgák késnek, mécsesük

nem fénylik: lángja kialudt.

Az ajtót hasztalan verik,

bezárult már az ég nekik.

Mi csak virrasszunk éberen,

szívünk világa most a mécs,

hogy amikor megérkezik,

méltón fussunk az Úr elé.

Országodhoz, áldott Király,

ha eljössz méltónak találj,

hadd zengjünk akkor teneked

meg nem szűnő dicséretet. Ámen.

II. Amikor az imaórát a nap nem reggeli órájában végzik:

Szent élet útja, vágyakozók üdve,

és minden jóság ajándékozója,

Béke Királya, neked szól az ének,

téged imádunk!

Felragyog benned mind, amit a szentek

vágyva elérnek cselekedetükkel

vagy szavuk által, hogyha szeretettől

lángol a szívük.

Békés időket, hitet adj nekünk ma,

írt sebeinkre, bűneinkre oldást,

és tieidnek add az örök élet

mennyei kincsét.

Fölséges Egység: Atyaisten, áldunk,

s téged, Megváltónk, örök egy Királyunk,

Szentlélek Isten, nevedet is egyként

áldjuk örökké! Ámen.

ZSOLTÁROZÁS

Ant. 1 Szabadíts meg, Uram, mert irgalmas vagy! Alleluja.

Ant. 2 Az elnyomottnak az Úr a menedéke. Alleluja.

Ant. 3 Sion városának kapujában dicsőítelek. Alleluja.

ZSOLTÁROZÁS

Ant. 1 Fordítsd felém füledet, Uram; ments meg engem! Alleluja.

Ant. 2 Szolgád fölé ragyogtasd fel arcodat, Uram! Alleluja.

Ant. 3 Legyen áldott az Úr, aki csodás szeretettel megvéd! Alleluja.

ZSOLTÁROZÁS

Ant. 1 Tündökölve jön a mi Istenünk, és nem hallgat. Alleluja.

Ant. 2 Ajánld föl Istennek a dicséret áldozatát! Alleluja.

Ant. 3 Irgalmasságot akarok, és nem áldozatot, istenismeretet inkább, mint égőáldozatokat. Alleluja.

ZSOLTÁROZÁS

Ant. 1 Milyen jó az Isten az igaz szívűekhez! Alleluja.

Ant. 2 A bűnösök nevetés helyett gyászolni fognak, örömük szomorúsággá változik. Alleluja.

Ant. 3 Elpusztul, aki téged elhagy; nekem azonban jó az Istennel lennem. Alleluja.

Elmémet segítsd, és megtartom törvényedet,

Ragaszkodom hozzá teljes szívvel.

Igazságod szerint vezess, taníts engem, Uram,

Mivel te vagy az én megmentő Istenem.

Halljad, én népem, hadd szóljak,

Isten, a te Istened én vagyok.

Mily édes ínyemnek mindegyik szavad, Uram,

Számnak édesebb a méznél.

KEDD

HIMNUSZ

I. Amikor az imaórát éjszaka vagy kora hajnalban mondják:

Világosság, Atyáddal egy,

te fénynek fénye, napvilág,

az éjből felszáll énekünk:

jöjj el közénk, így kérlelünk.

Lelkünkből oszlasd a homályt,

szórd szét a démonok hadát,

álmosságunkat űzd tova,

restség ne rontson meg soha.

Irgalmazz, Krisztusunk, nekünk,

akik tebenned így hiszünk,

hogy üdvösségünk hozza meg

e szép zsoltáros énekünk.

Krisztus, kegyelmes nagy Király,

neked s Atyádnak tisztelet,

s a Szentléleknek is veled

időtlen századok során. Ámen.

II. Amikor az imaórát a nap nem reggeli órájában végzik:

Szentháromság, nagy Istenünk,

te mindent alkotsz, rendre szabsz:

munkára szántad a napot,

s éjjel nyugalmas álmot adsz.

Reggel, délben és éjszaka

zengjük dicsérő éneked:

őrizz mindenkor, támogass,

hogy áldjuk együtt szent neved.

Szolgáid, hozzád járulunk,

eléd imádva borulunk:

esdő szavunkat megsegítsd,

az égiekkel egyesítsd.

Ezt add meg kérünk, jó Atya,

s Atyának mása, egy Fia,

s te, Szentlélek, Vigasztaló:

örökre egy uralkodó. Ámen.

I. Amikor az imaórát éjszaka vagy kora hajnalban mondják:

Keljünk fel éjjel s közösen virrasszunk,

egyre a zsoltár szavait fontolva,

szárnyalón szálljon a dicséret hangja

édes Urunkhoz.

Jó Királyunknak, akik együtt zengünk,

hadd legyünk méltók az egekbe jutva,

ott, hol a szentek vele laknak együtt,

boldogan élni.

Add meg ezt, kérünk, örök Isten: áldott

jó Atyánk, Krisztus, s velük egybeforrott

éltető Lélek, kit a földön minden

zengve magasztal. Ámen.

II. Amikor az imaórát a nap nem reggeli órájában végzik:

Hallgass meg minket, és hajolj le hozzánk,

irgalmas Isten, ki egyedül Úr vagy,

kérünk, fogadd el esdeklő imáit

gyermekeidnek.

Fényes egedből irgalmasan nézz ránk,

arcod ragyogjon felettünk lámpásként,

mely olajjal telt s szívünkből az árnyat

messzire űzi.

Bűneink láncát törje szét irgalmad,

mosd le a szennyet, ments meg bűneinktől,

könyörülj rajtunk, emeljen fel jobbod,

hogyha elestünk.

Áldás, dicséret az örök Atyának,

és örök hála egyszülött Fiának,

s ki vele együtt uralkodik mindig,

áldjuk a Lelket! Ámen.

ZSOLTÁROZÁS

Ant. 1 Az Úr igazságosan ítél a szegénynek. Alleluja.

Ant. 2 Uram, te számon tartasz minden kínt és könnyet. Alleluja.

Ant. 3 Az Úr beszéde tiszta, egyenes beszéd, tűzben kipróbált ezüst. Alleluja.

ZSOLTÁROZÁS

Ant. 1 Bízd sorsod az Úrra, és ő gondoskodik rólad. Alleluja.

Ant. 2 Hagyd el a rosszat, s tedd a jót; az igazat pártolja az Úr! Alleluja.

Ant. 3 Az Úrban remélj, és útjára vigyázz! Alleluja.

ZSOLTÁROZÁS

Ant. 1 Fölkel az Isten, és színe elől gyűlölői szertefutnak. Alleluja.

Ant. 2 Istenünk ő, szabadító Istenünk; Urunk, aki a halálból is kivezet. Alleluja.

Ant. 3 Föld népei, énekeljetek Istennek, zengjetek zsoltárt az Úrnak! Alleluja.

ZSOLTÁROZÁS

Ant. 1 Kiáltásom jusson eléd, ne fordítsd el tőlem arcodat, Uram! Alleluja.

Ant. 2 Az alázatosak imáját hallgasd meg, Uram! Alleluja.

Ant. 3 Te alkottad a földet, és az ég is a te kezed műve, Uram. Alleluja.

A szelídeket törvénnyel vezeti az Úr,

Az alázatosaknak ösvényét tanítja.

Igazi jóságra, okosságra és bölcsességre oktass engem.

Mert én hiszek parancsolataidban.

Hadd halljam az Úristen szózatát!

Igen, ő békét hirdet népének.

Figyelj, népem, tanításomra,

Ajkam igéire figyeljetek.

SZERDA

HIMNUSZ

I. Amikor az imaórát éjszaka vagy kora hajnalban mondják:

Világteremtő jó Urunk,

nézz ránk, vezérlő támaszunk!

Akiknek alvás enyhet ad,

bűnben tespedni sose hagyd.

Esdeklünk hozzád, Krisztusunk,

bocsáss meg, hogyha elbukunk:

virrasztva éjjel felkelünk,

hogy magasztaljon énekünk.

Feléd tárjuk szívünk, kezünk,

amint parancsot minekünk

a prófétai szó adott

és Pál példája ránk hagyott.

Te minden bűnünket tudod:

minden titkát kitárva most

a szív zokogva, esdve kér

és könyörög bocsánatért.

Dicső Királyunk, Krisztusunk,

Atyáddal együtt áld szavunk,

s vigasztaló Szentlelkedet

örökké áldjuk teveled! Ámen.

II. Amikor az imaórát a nap nem reggeli órájában végzik:

Minden tudásnak Istene,

ujjongva hódolunk neked,

ki látod lelkünk rejtekét,

s kegyelmeddel táplálod is.

Te, legjobb Pásztor, védd a jót,

míg jársz az elveszett után,

s minket kövér mezőiden

végy jó bárányaid közé.

Kemény Bíránk haragja majd

ne juttasson rosszak közé,

ítéletedkor hadd legyünk

örök meződre szánt juhok!

Neked, Megváltónk, tisztelet,

erő, dicsőség, győzelem;

a mindenség Királya vagy,

túl századok minden során! Ámen.

I. Amikor az imaórát éjszaka vagy kora hajnalban mondják:

Mindenek Atyja, világ újítója,

nagy Király, Krisztus, félelmetes Bíró,

áldva dicsérünk, esedezve kérünk,

nézz a szívünkre!

Éjszaka zengjük hálaénekünket,

te segíts minket, hogy méltók lehessünk

dicsérni téged egy szívvel örökké,

fénynek adója.

Szítsd fel szívünknek szerelmét irántad,

add, hogy úgy éljünk, hogy halált ne lássunk,

s hogy tetteinkben örök dicsőséged

meg-megújuljon.

Add, hogy szívünket tüzed általjárja,

s mint Jegyesünket mindig ébren várjunk,

és a kezünkben ki nem alvó lánggal

égjen a mécses.

Egyként dicsérjük mennyei Atyánkat,

s téged, Királyunk, kegyes Üdvözítőnk,

Szentlélek Isten, dicséreted zengjen

földön, egekben. Ámen.

II. Amikor az imaórát a nap nem reggeli órájában végzik:

Krisztus, igaz fény, kegyelem és élet,

végtelen jóság, öröme a földnek,

csorduló véred a halálból minket

megszabadított.

Gyújtsd fel szívünkben szereteted lángját,

áraszd ránk, kérünk, a hit égi fényét,

és növeld bennünk a segítő jóság

minden erényét.

Messze tartsd tőlünk a gonosz kísértőt,

győzd le a Sátánt hatalmas erőddel,

és álljon mellénk, kit az égből küldesz:

isteni Lelked.

Dicsőség néked, örök Atyaisten,

és neked, Krisztus, Atya egyszülötte,

s kettejük Lelke, velük egyenlő Úr

minden időn át. Ámen.

ZSOLTÁROZÁS

Ant. 1 Szeretlek, Uram, én erősségem! Alleluja.

Ant. 2 Megszabadított az Úr, mert kedvét leli bennem. Alleluja.

Ant. 3 Mécsvilágot gyújtasz nekem, és a sötétet földeríted, Istenem. Alleluja.

ZSOLTÁROZÁS

Ant. 1 Mi magunk is sóhajtozunk, és várjuk testünk megváltását. Alleluja.

Ant. 2 Hallgasd meg, Uram, kiáltásomat, és figyelj könnyeimre! Alleluja.

Ant. 3 Isten irgalmában bízom, mindenkor és mindörökké. Alleluja.

ZSOLTÁROZÁS

Ant. 1 Uram, színed előtt jár az irgalom és a hűség. Alleluja.

Ant. 2 Isten Fia test szerint Dávid nemzetségéből született. Alleluja.

Ant. 3 Megesküdtem egyszer szolgámnak, Dávidnak: ivadéka fennmarad örökké! Alleluja.

ZSOLTÁROZÁS

Ant. 1 Áldjad, lelkem, az Urat, és ne feledd, hogy veled mennyi jót tett! Alleluja.

Ant. 2 Ahogyan az atya könyörül fiain, úgy könyörül az Úr azokon, akik félik őt. Alleluja.

Ant. 3 Áldjátok az Urat mind, ti, kezének művei! Alleluja.

Mindenki csodálkozott a fönséges szavakon,

Amelyek ajkáról fakadtak.

Kitartok igéd mellett.

Az Úr minden reményem.

Ragyogva világít szavad fénye,

Értelmessé teszi a kicsinyeket.

Döntéseid útját add megértenem,

Csodás tetteiden szemlélődöm.

CSÜTÖRTÖK

HIMNUSZ

I. Amikor az imaórát éjszaka vagy kora hajnalban mondják:

A földön minden színre még

sötét fátyolt borít az éj.

Igaz Bíránk, szívünk feléd

áldón eseng és kérve kér.

Hogy minden vétkét elvegyed

s a lélek szennyét mind lemosd,

add, Krisztusunk, kegyelmedet:

kerüljünk el minden gonoszt.

Mert nézd, a szív bűntől beteg,

gonoszság mérge marta meg,

de már az éjben ébredez,

Megváltónk, tégedet keres.

Te űzd el tőlünk messzire

a lelken ülő éjhomályt,

a boldogító égi fény,

világosságod járja át.

Krisztus, kegyelmes nagy Király,

neked s Atyádnak tisztelet,

s a Szentléleknek is veled,

időtlen századok során. Ámen.

II. Amikor az imaórát a nap nem reggeli órájában végzik:

Hallgass meg, áldott Krisztusunk,

minket, kik hozzád fordulunk,

hitünket hogy ne törje le

a rossz világ bűnös keze.

Kerüljön el rossz gondolat

s irigységnek konok tüze,

a sértést némán tűrjük el,

a rosszat jóval űzzük el.

Szívünkből végleg tűnjön el

csalás, kevélység, vad harag,

a kapzsiság sóvár szeme:

minden bajoknak kútfeje.

A békességet tartsa meg

a szent, őszinte szeretet;

éljünk tisztán, szemérmesen,

töretlen hitben szüntelen.

Krisztus, kegyelmes nagy Király,

neked s Atyádnak tisztelet,

s a Szentléleknek is veled,

időtlen századok során. Ámen.

I. Amikor az imaórát éjszaka vagy kora hajnalban mondják:

A nappal szárnyas hírnöke

jelenti már, hogy jő a fény;

a lelkek ébresztője is,

Krisztus, bennünket élni hív:

„Hagyjátok már az ágyakat,

ti ernyedt, kába tétlenek;

szilárdan, tisztán, éberen

virrasszatok; közel vagyok!”

Hogy fényes szellők szárnyain

ha kél a hajnal, s gyúl az ég,

munkára készen kezdjük el

az új napot s az új reményt,

Jézust kiáltsuk hangosan,

sírván, könyörgőn, éberen;

imádkozzunk figyelmesen,

s a tiszta szív nem szunnyad el.

Álmunkat, Krisztus, messze űzd,

törd szét az éj bilincseit,

oldozd fel mind a régi bűnt,

s új fényességet önts belénk!

Dicsérjük az örök Atyát,

dicsérjük egyszülött Fiát

s a Lelket, a Vigasztalót,

időtlen századok során! Ámen.

II. Amikor az imaórát a nap nem reggeli órájában végzik:

Szívünkbe öntsd szerelmedet,

és bőven oszd kegyelmedet,

hogy megtisztuljunk általad,

és élvezzük jóvoltodat!

Mint száműzöttek, kérlelünk,

bús vándorok, hozzád jövünk;

nálad bizton kiköthetünk,

örök hazát ott nyerhetünk.

Boldog szív az, mely megszeret,

szomjazza élő vizedet,

s boldog nép, melynek hű szeme

meglát, Igazság Istene.

Imádat illet: nagy neved

dicsérje szent emlékezet,

s vég nélkül ünnepeljenek

a hozzád vonzódó szívek.

Ezt add meg, kérünk, jó Atya,

s Atyának mása, egy Fia,

s te, Szentlélek, Vigasztaló:

örökre egy uralkodó. Ámen.

ZSOLTÁROZÁS

Ant. 1 Az Úr szava oltalmat ád a benne bízóknak. Alleluja.

Ant. 2 A te jobbod, Uram, átölelt engem. Alleluja.

Ant. 3 Éljen az Úr, magasztaltassék megmentő Istenem! Alleluja.

ZSOLTÁROZÁS

Ant. 1 Te minket megszabadítasz, Urunk, és nevedet mindörökké magasztaljuk. Alleluja.

Ant. 2 Könyörülj, Uram; ne hagyd, hogy örökségedet gyalázat érje! Alleluja.

Ant. 3 Kelj fel, Uram, válts meg minket, hiszen irgalmas vagy! Alleluja.

ZSOLTÁROZÁS

Ant. 1 Urunk, nézz ránk, tekints szégyenünkre! Alleluja.

Ant. 2 Én vagyok Dávid gyökere és sarja, a fényes hajnalcsillag. Alleluja.

Ant. 3 Éveink elmúlnak, mint a virág; te, Istenünk, öröktől fogva vagy. Alleluja.

ZSOLTÁROZÁS

Ant. 1 Nem az ő karjuk segítette őket, hanem a te jobbod és arcod fényessége. Alleluja.

Ant. 2 Nem fogja arcát elfordítani tőletek az Úr, ha visszatértek hozzá. Alleluja.

Ant. 3 Kelj fel, Uram, és ne taszíts el mindörökre! Alleluja.

Csodáidra nyisd föl szememet, Uram,

Hogy törvényeidet csodálhassam!

Uram, kihez mennénk?

Tiéd az örök életet adó tanítás.

Uram, tenálad van az élet forrása,

S a te nevedben látjuk az igazi fényt.

Ragyogtasd szolgád fölé arcodat,

Taníts meg rendelkezéseidre!

PÉNTEK

HIMNUSZ

I. Amikor az imaórát éjszaka vagy kora hajnalban mondják:

Szentháromság egy Istenünk,

hatalmas Úr a föld felett,

halld meg dicsérő énekünk,

ébredve melyet zeng szívünk.

Az ágyból immár felkelünk

a csendességes éjidőn,

és esdekelve kérlelünk,

gyógyítsd meg égő sok sebünk.

A kísértő ha cselt vetett,

és vétkeztünk ez éjszakán,

a bűnt lelkünkről mossa le

kegyelmed égi ereje.

És bízó szívvel kérlelünk:

tündöklő fényed töltsön el,

hogy napjaink pergő során

romlást ne hozzon semmi ránk.

Ezt add meg, kérünk, jó Atya,

s Atyának mása, egy Fia,

s te, Szentlélek, Vigasztaló:

örökre egy uralkodó. Ámen.

II. Amikor az imaórát a nap nem reggeli órájában végzik:

Költözz szívünkbe, Krisztusunk,

örök, megváltó Szeretet,

minden szavunk hadd töltse el

igaz, bűnbánó érzelem.

Nagy hittel hozzuk most eléd

könyörgésünket, Jézusunk,

hogy bűneink rút bélyegét

töröld le rólunk, jó Urunk.

Emeld kereszted nagy jelét,

mely tested által szent nekünk,

pajzsul ma híveid fölé,

kik fiaidként élhetünk.

Jóság Királya, Krisztusunk,

Atyáddal áldás, üdv neked,

s Szentlelkednek, ki Vigaszunk,

örök dicsőség, tisztelet! Ámen.

I. Amikor az imaórát éjszaka vagy kora hajnalban mondják:

Felharsan már a kakasszó,

éj sötétet old e jel,

és az éjfél vak rémeit

mint felleget űzi el.

Jóságos Úr, hozzád térünk,

s buzgón kérünk, légy velünk.

Erős, éber Őrként jöttél,

embereknek fényeként,

mikor földön nagy csend honolt,

s ráborult a néma éj,

a halandó emberi nem

halálának jeleként.

Kérünk, Krisztus, ébressz minket,

űzd el gonosz álmaink,

és az éj e börtönéből

kegyelmeddel szabadíts;

add vissza a fényt szemünknek,

életutunk társa légy.

Áldunk téged és Atyádat,

s áldjuk együtt Lelkedet,

a Hármas-egy Istenséget,

békét, fényt és életet,

s neve minden másnál drágább,

minden méznél édesebb! Ámen.

II. Amikor az imaórát a nap nem reggeli órájában végzik:

Teremtő Isten, légy velünk,

minden fény Atyja, kútfeje,

ha szent kegyelmed nincs velünk,

szívünk erőtlen, reszketünk.

Lelkünket Lelked töltse el!

Költözz szívünkbe, Istenünk,

ne tűrjön álnok cselszövőt,

ne tárjon ajtót bűn előtt,

hogy napjaink sok gondja közt,

mivel magához húz e rög,

éljünk vétkektől mentesen,

s vezérünk törvényed legyen.

Jóság Királya, Krisztusunk,

Atyáddal áldás, üdv neked,

s Szentlelkednek, ki Vigaszunk,

örök dicsőség, tisztelet. Ámen.

ZSOLTÁROZÁS

Ant. 1 Kelj oltalmamra, Uram! Alleluja.

Ant. 2 Ítéld meg ügyemet, Uram; védj meg, mert hatalmas vagy! Alleluja.

Ant. 3 Nyelvem egész nap igazságosságodat hirdeti. Alleluja.

ZSOLTÁROZÁS

Ant. 1 Uram, ne büntess haragodban engem! Alleluja.

Ant. 2 Uram, előtted van minden kívánságom. Alleluja.

Ant. 3 Gonoszságom őszintén megvallom előtted: ne hagyj magamra, én Uram, én menedékem! Alleluja.

ZSOLTÁROZÁS

Ant. 1 Belefáradtam a kiáltozásba, míg Istenemre várok. Alleluja.

Ant. 2 Enni nekem epét adtak, és szomjúságomban ecettel itattak. Alleluja.

Ant. 3 Keressétek az Urat, és élni fogtok! Alleluja.

ZSOLTÁROZÁS

Ant. 1 Istenem, a bűnösök gyötrése miatt ne rejtőzz el kérésem elől! Alleluja.

Ant. 2 Megszabadít minket az Úr a gonoszok és gyűlölőink kezéből. Alleluja.

Ant. 3 Vesd az Úrra gondodat, ő majd gondoskodik rólad! Alleluja.

ZSOLTÁROZÁS II. kötet (4. hét nagyböjt, húsvét)

Ant. 1 Atyáink elbeszélték nekünk Isten hatalmát és a csodákat, melyeket végbevitt. Alleluja.

Ant. 2 Izrael fiai mannát ettek, és ittak a lelki sziklából, amely kísérte őket. Alleluja.

Ant. 3 Ráeszméltek, hogy Isten az ő menedékük és szabadítójuk. Alleluja.

Őrizd meg, fiam, a szavaimat,

Tartsd meg parancsaim, akkor boldogan élsz!

Pilláim elernyednek, míg segítségedet várom,

És igazságodat, melyet megígértél.

Az Úr megtanít minket útjaira.

Hogy járni tudjunk ösvényein.

Figyelj, fiam, a bölcsességemre,

És okosságomnak nyisd ki a füledet!

SZOMBAT

HIMNUSZ

I. Amikor az imaórát éjszaka vagy kora hajnalban mondják:

Legfőbb kegyesség Istene,

világ teremtő mestere,

ki egy vagy hatalom szerint,

de háromság személy szerint.

Fogadd el buzgó énekünk

s a hozzád síró könnyeket,

a tisztult szívnek hadd legyen

öröme benned teljesebb.

A buja ösztön vágyait

eméssze tüzes szeretet,

és felövezve, éberen,

készülten várjuk jöttödet.

Hogy kiknek hangos éneke

most megtöri az éjszakát,

ajándékodként nyerjük el

az égnek boldog otthonát.

Add meg, kegyelmes jó Atya,

Atyának egyszülött Fia,

és Szentlélek, Vigasztalónk:

egyetlen Úr, örök Király. Ámen.

II. Amikor az imaórát a nap nem reggeli órájában végzik:

Örök dicsőség Istene,

hívőkre küldöd Lelkedet,

ki által hét kegyelmet adsz,

ma mindnyájunkra küldj vigaszt!

Űzd el tőlünk a testi bajt,

s a fertőző botrányokat;

gyomláld a bűn hajtásait

s a szív gyötrő fájdalmait!

Elménkben tiszta fényt deríts,

tisztes munkában megsegíts,

kérő imánkra légy kegyes,

és egykor mennybe felvezess!

A hét nap és hét éjszaka,

világidő hét korszaka,

ám nyolcadiknak végidő,

világítélet napja jő.

Akkor, megváltó Istenünk,

ne vádolj, irgalmazz nekünk,

baloddal el ne távolíts,

jobboddal áldj és üdvözíts!

Kérünk, kegyelmes Istenünk,

néped hallgasd meg, légy velünk,

hogy zengjük mindörökkön át

a Szentháromság himnuszát! Ámen.

I. Amikor az imaórát éjszaka vagy kora hajnalban mondják:

Örök sugár, szép verőfény,

fogyhatatlan napvilág,

a gyászos éjt te győzöd le,

a fényt újra meghozod,

poklunkat te rombolod le,

elménk benned földerül.

Ha felragyogsz, felébredünk,

ha szólítasz, felkelünk,

te adod meg boldogságunk,

de ha elhagysz, jaj nekünk;

te mentesz meg a haláltól,

sugaraddal fénybe vonsz.

Éj és világ legyőzői

csak általad lehetünk;

boldog fényed, örök Isten,

kérünk, add meg minekünk:

azt a fényt, mely nem sötétül,

mert fényforrás ő maga!

Áldunk téged és Atyádat,

s áldjuk együtt Lelkedet,

a Hármas-egy Istenséget,

békét, fényt és életet,

s neve minden másnál drágább,

minden méznél édesebb! Ámen.

II. Amikor az imaórát a nap nem reggeli órájában végzik:

Isten, kinek nincs kezdete,

Isten, ki Isten Gyermeke,

Isten, ki kettejük Tüze,

szívünket lényed töltse be.

Utánad vágyunk, el ne hagyj,

szerelmünk, örömünk te vagy,

szomjas lelkünknek enyhet adj,

és boldogságunk te maradj!

Mindenség Atyja és Ura

s a Szűz méhének magzata,

Szentlelketeknek harmata

hulljon fényként utunkra ma.

Emlékezzél, szent Három-Egy:

jóságod műve, ami lett,

előbb embert formált kezed,

majd véred új lét magva lett.

Mert amit az Egy alkotott,

Krisztusban megváltást kapott:

akkor szeretve haldokolt,

szeretve most új létbe olt.

A Háromságnak szent öröm,

tisztesség, béke, fényözön,

erő, dicsőség, áldozat,

mindenhatóság, hódolat. Ámen.

ZSOLTÁROZÁS

Ant. 1 Aki kicsi, mint a gyermek, az a legnagyobb a mennyek országában. Alleluja.

Ant. 2 Istenem, mindezt őszinte szívvel ajánlottam fel neked. Alleluja.

Ant. 3 Igaz esküt tett az Úr Dávidnak: örökre megerősíti az ő királyságát. Alleluja.

ZSOLTÁROZÁS

Ant. 1 Az Úr egyedül tesz nagy csodákat, irgalma örökké megmarad. Alleluja.

Ant. 2 Kivezette Izraelt Egyiptomból erős kézzel és kiterjesztett karral. Alleluja.

Ant. 3 Adjatok hálát az ég Urának, ő maga ment meg minket ellenségeinktől. Alleluja.

ZSOLTÁROZÁS

Ant. 1 Adjatok az Úrnak hálát jóságáért, az emberekkel tett nagy csodáiért! Alleluja.

Ant. 2 Láthatták az Úr nagy tetteit és csodáit. Alleluja.

Ant. 3 Látják ezt az igazak, és örvendeznek, és megértik az Úr szeretetét. Alleluja.

ZSOLTÁROZÁS

Ant. 1 Az Úr megidézi az eget és a földet, hogy ítéletet tartson népe fölött. Alleluja.

Ant. 2 Hívj segítségül, amikor bajba kerülsz, és megmentelek. Alleluja.

Ant. 3 A dicséret áldozata tisztel meg engem. Alleluja.

ZSOLTÁROZÁS II. kötet (1. hét, nagyböjt, húsvét)

Ant. 1 Énekeljetek az Úrnak, és emlékezzetek csodatetteire, melyeket végbevitt! Alleluja.

Ant. 2 Az Úr nem hagyta el az eladott igazat, hanem a bűnösök kezéből kiszabadította. Alleluja.

Ant. 3 Szent szaváról megemlékezett az Úr, és ujjongás között vezette ki népét. Alleluja.

ZSOLTÁROZÁS II. kötet (2. hét, nagyböjt, húsvét)

Ant. 1 Gondolj ránk, Urunk, és látogass hozzánk segítségeddel! Alleluja.

Ant. 2 Vigyázzatok, meg ne feledkezzetek az Úr, a ti Istenetek szövetségéről! Alleluja.

Ant. 3 Szabadíts meg minket, Urunk, és gyűjts egybe a pogányok közül! Alleluja.

ZSOLTÁROZÁS II. kötet (4. hét, nagyböjt, húsvét)

Ant. 1 Az Úr kimentette őket az elnyomatásból. Alleluja.

Ant. 2 Bevezette őket szent hegyére az Úr. Alleluja.

Ant. 3 Júda törzsére esett választása, és kiválasztotta Dávidot, szolgáját, hogy legeltesse Izraelt, az ő örökségét. Alleluja.

Jöjjetek, és lássátok az Úr tetteit.

A csodákat, amelyeket a földön végbevitt.

Utaidat, Uram, mutasd meg nekem,

És oktass ki ösvényed felől.

Uram, a fellegekig ér a te hűséged,

Ítéleteid oly mélyek, mint a tenger.

Szüntelenül imádkozunk értetek, és könyörgünk.

Hogy Isten akaratát teljesen megismerjétek.