KARÁCSONYI IDŐ II.

URUNK MEGJELENÉSE (VÍZKERESZT) FŐÜNNEPÉTŐL

Az időszaki zsolozsmában Urunk megjelenése (Vízkereszt) főünnepétől Urunk megkeresztelkedése ünnepéig:

ESTI DICSÉRET

HIMNUSZ

Gonosz Heródes, mit remegsz

Krisztus jöttére irigyen?

Mulandó jót el nem ragad,

ki nem múló jót osztogat.

Vonulnak már a mágusok,

amerre jelzi csillaguk,

a Fényt fény által keresik,

Istennek szólnak kincseik.

A tiszta víznek habjai

az égi Bárányt fürdetik,

a bűnt, mely őt nem illeti

– lelkünk lemosva – elveszi.

Emitt hatalma új jele:

piroslik korsók friss vize,

parancsszavára bor folyik,

a víz mivoltja változik.

Ki nemzeteknek megjelensz,

dicsérünk téged, Jézusunk,

Atya s Szentlélek, áldva légy

most és örökre szüntelen. Ámen.

BEFEJEZŐ IMAÓRA

HIMNUSZ Krisztus, tündöklő nappalunk..

IMÁDSÁGRA HÍVÁS

Ant. Krisztus megjelent nekünk, jöjjetek, imádjuk!

REGGELI DICSÉRET

HIMNUSZ

Mindnyájan, Krisztus-keresők

a magas égre nézzetek,

s meglátjátok, miként ragyog

örök dicsőségünk jele.

E csillag, amely ékesebb

és fénylőbb, mint a napkorong,

a földnek jelzi: földre szállt

halandó testben Istenünk.

Honnét a Nap körünkbe lép,

a messzi perzsa tájakon

csillagtudósok figyelik

a születő király jelét.

Ki e nagy felség – kérdezik_–,

hogy Úr a csillagok felett,

így tiszteli az égi had,

s a fényes menny szolgál neki?

Csodás dolgot látott szemünk,

ez halandó lény nem lehet,

de mennyei, de végtelen

és minden más lényt megelőz.

A nemzetek királya ő,

a zsidó nép rég várt Ura,

kit Ábrahám és magzata

kapott örök ígéretül.

Ki nemzeteknek megjelensz,

dicsérünk téged, Jézusunk,

Atya s Szentlélek, áldva légy

most és örökre szüntelen. Ámen.

NAPKÖZI IMAÓRA

Délelőtt

HIMNUSZ

Idők rendjét megtartva most

a harmadik óránk során

szálljon hozzád szívünk szava,

hármas felségű Istenünk,

hogy szívünkben ma ugyanaz

a Szentlélek vegyen lakást,

ki egykor épp e napszakon

a szent apostolokra szállt.

Követve ezt a kezdetet,

egész világnak fénye lett,

és mennyországot alapít,

hol égi díja vár reánk.

Dicsérjük őt, ki jó Atyánk,

és egyszülött örök Fiát,

s a Szentlelket, ki vigaszunk

meg nem szűnő időkön át. Ámen.

Ant. Az üdvösség titokzatos terve, amely kezdettől fogva el volt rejtve, most nyilvánvalóvá lett.

Délben

HIMNUSZ

Dicsérjük dallal az Urat,

buzgó készséggel lelkesen:

az óra, íme, délre jár

s bennünket imádságra hív.

Ez szent idő: az áldozat,

boldog Bárány, keresztre száll

és híveit megváltva most

dicsőségünket szerzi meg.

E fénytől, mely tűzőn ragyog,

homályba hull a déli ég:

szívjuk szívünkbe lelkesen

kegyelme lángját s erejét.

Dicsérjük őt, ki jó Atyánk,

és egyszülött örök Fiát,

s a Szentlelket, ki vigaszunk

meg nem szűnő időkön át. Ámen.

Ant. Krisztus eljött, hogy békét hirdessen nektek, a távol levőknek és békét a közel levőknek. Délután

HIMNUSZ

Háromszor három óra már

az Úr kegyelméből lejár:

ki három és egy teljesen,

őt áldjuk dallal lelkesen.

Isten szentséges titkait

hűséggel tartsa tiszta szív:

Szent Péter itt a mesterünk,

gyógyító csodával tanít.

Lélekben zsoltározva így

a szent apostolok nyomán,

Krisztustól kérjünk általuk

a gyenge lábnak új erőt.

Dicsérjük őt, ki jó Atyánk,

és egyszülött örök Fiát,

s a Szentlelket, ki vigaszunk

meg nem szűnő időkön át. Ámen.

Ant. Nézd, a nemzetek világosságává tettelek, hogy üdvösségem eljusson a föld határáig.

NAPKÖZI IMAÓRA

Délelőtt

RÖVID VÁLASZOS ÉNEK

Megjelent a földön,

És társalgott az emberekkel.

Délben

RÖVID VÁLASZOS ÉNEK

Meglátják majd a népek igazságodat,

És a királyok dicsőségedet.

Délután

RÖVID VÁLASZOS ÉNEK

Áldjátok Istenünket, nemzetek,

Dicsőségéről zengjetek éneket!

Január 6.

vagy január 2-a és 8-a közötti vasárnap

URUNK MEGJELENÉSE

Főünnep

I. ESTI DICSÉRET

HIMNUSZ Mindnyájan Krisztus-keresők.

ZSOLTÁROZÁS

Ant. 1 Az Úr, aki a hajnalcsillag előtt öröktől fogva született, ma megjelent a földön, mint a mi Üdvözítőnk. 134. zsoltár, I.

Ant. 2 Nagy a mi Urunk, a mi Istenünk minden pogány istennél nagyobb. II.

Ant. 3 Ez a csillag ragyog, mint a tűz lángja; a Királyok Királyát, Istent mutatja: látták a bölcsek, és ajándékot adtak a nagy Királynak.

Kantikum: Krisztus misztériuma és dicsősége (vö. 1 Tim 3, 16)

RÖVID OLVASMÁNY

{r}2 Tim 1, 9-10{/r}

Isten megváltott és a szent hivatásra meghívott minket, nem tetteink alapján, hanem saját elhatározásából és kegyelméből, amelyet Krisztus Jézusban örök idők óta nekünk ajándékozott, s amely most nyilvánvaló is lett Üdvözítőnk, Krisztus Jézus megjelenésével. Ő legyőzte a halált, s felragyogtatta előttünk az életet és a halhatatlanságot az evangéliummal.

RÖVID VÁLASZOS ÉNEK

Áldott legyen benne {*} A föld minden népe.

Áldott legyen benne {*} A föld minden népe.

Minden nemzet magasztalja őt! {*}

A föld minden népe.

Dicsőség az Atyának, a Fiúnak és a Szentléleknek.

Áldott legyen benne {*} A föld minden népe.

Magnificat-ant. A csillag láttára a bölcsek így szóltak egymáshoz: Ez a nagy Király jele; menjünk és keressük fel őt, hogy ajándékot vigyünk neki: aranyat, tömjént és mirhát.

FOHÁSZOK

A napkeleti bölcsek a mai napon imádták Üdvözítőnket. Mi is nagy örömmel hódoljunk előtte, és kérjük:

Üdvözítsd, Urunk, a rád várakozó népeket!

Népek Királya, te a pogányok közül először a bölcseket hívtad imádásodra,

tölts el minket az imádás és a szolgálat szellemével!

Üdvözítsd, Urunk, a rád várakozó népeket!

Dicsőség Királya, te irgalmas szeretettel ítéled meg népedet,

add meg az egész emberiségnek a teljes békét!

Üdvözítsd, Urunk, a rád várakozó népeket!

Örökkévalóság Királya, te velünk maradsz minden nemzedéken át,

töltsd be szívünket szent igéiddel!

Üdvözítsd, Urunk, a rád várakozó népeket!

Igazságosság Királya, te megszabadítod a szegényt, akinek nincs pártfogója,

siess a szegények és a védtelenek segítségére!

Üdvözítsd, Urunk, a rád várakozó népeket!

Urunk, akinek neve áldott mindörökké,

tedd teljessé meghalt testvéreinkben megváltásod művét!

Üdvözítsd, Urunk, a rád várakozó népeket!

Könyörgés

Istenünk, te a mai napon a betlehemi csillag fényével vezetted a nemzeteket, és kinyilatkoztattad nekik Egyszülöttedet. Add meg jóságosan, hogy szent színed látására jussunk az örök dicsőségben, miután a hitből már itt megismertünk téged.

REGGELI DICSÉRET

HIMNUSZ Mindnyájan Krisztus-keresők.

ZSOLTÁROZÁS

Ant. 1 A bölcsek felnyitották kincsesládáikat, és ajándékot adtak az Úrnak: aranyat, tömjént és mirhát. Alleluja.

Zsoltárok és kantikum az I. hét vasárnapjáról.

Ant. 2 Tengerek és folyamok, áldjátok az Urat; ti források, himnuszt mondjatok az Úrnak. Alleluja.

Ant. 3 Jeruzsálem, elérkezett világosságod, és az Úr dicsősége felragyogott fölötted, népek jönnek világosságodhoz. Alleluja.

RÖVID OLVASMÁNY

{r}Iz 52, 7-10{/r}

Milyen szép a hegyeken annak a lába, aki jó hírt hoz; aki békét hirdet, örömhírt hoz, és kikiáltja a szabadulást; aki azt mondja Sionnak: „Királlyá lett a te Istened.” Figyelj csak! Őrszemeid kieresztik a hangjukat, és mind ujjonganak, mert szemtől szembe látják, hogy visszatér az Úr a Sionra. Ujjongva énekeljetek mindnyájan, Jeruzsálem romjai, mert az Úr megvigasztalja népét, és megváltja Jeruzsálemet. Az Úr felfedte szent karját minden nemzet szeme láttára. És meglátja a föld minden határa, hogy szabadulást szerez Istenünk.

RÖVID VÁLASZOS ÉNEK

Minden király {*} Leborul előtte.

Minden király {*} Leborul előtte.

Minden nép az ő szolgája lesz. {*}

Leborul előtte.

Dicsőség az Atyának, a Fiúnak és a Szentléleknek.

Minden király {*} Leborul előtte.

Benedictus-ant. Ma kapcsolódott mennyei Jegyeséhez az Egyház, mert Krisztus lemosta bűneit a Jordán vizében; a napkeleti bölcsek ajándékaikkal siettek a királyi menyegzőre; és a borrá vált víznek örvendezik a násznép. Alleluja.

FOHÁSZOK

Ezen a napon a bölcsek hódolatukat mutatták be Üdvözítőnknek. Mi is imádjuk őt és örvendezve kiáltsuk:

Világosság a Világosságtól, ragyogd be fényességeddel ezt a napot!

Krisztus Urunk, aki testben megjelentél közöttünk,

szentelj meg bennünket Isten igéje és az imádság által!

Világosság a Világosságtól, ragyogd be fényességeddel ezt a napot!

Krisztus Urunk, te igazolást nyertél a Szentlélek által,

szabadítsd meg életünket a tévelygés szellemétől!

Világosság a Világosságtól, ragyogd be fényességeddel ezt a napot!

Krisztus Urunk, te megjelentél az angyaloknak,

add, hogy már itt a földön égi örömökben részesüljünk!

Világosság a Világosságtól, ragyogd be fényességeddel ezt a napot!

Krisztus Urunk, téged hirdettek a nemzetek között,

nyisd meg az emberek szívét a Szentlélek erejével!

Világosság a Világosságtól, ragyogd be fényességeddel ezt a napot!

Krisztus Urunk, akiben világszerte hittek,

újítsd meg a benned hívő emberek hitét!

Világosság a Világosságtól, ragyogd be fényességeddel ezt a napot!

Krisztus Urunk, te fölmentél a dicsőségbe,

gyújtsd lángra bennünk a vágyat országod után!

Világosság a Világosságtól, ragyogd be fényességeddel ezt a napot!

NAPKÖZI IMAÓRA

Délelőtt

RÖVID OLVASMÁNY

{r}Jel 15, 4{/r}

Ki ne félne, tisztelne téged, Urunk, ki ne dicsérné nevedet? Egyedül csak te vagy a Szent, eljön minden nemzet, és színed elé borul.

Délben

RÖVID OLVASMÁNY

{r}Iz 49, 6{/r}

Ezt mondta nekem az Úr: Kevés az, hogy szolgám légy, s fölemeld Jákob törzseit, és visszatérítsd Izrael maradékát. Nézd, a nemzetek világosságává tettelek, hogy üdvösségem eljusson a föld határáig.

Délután

RÖVID OLVASMÁNY

{r}Zak 2, 15{/r}

Sok nép az Úrhoz tér majd azon a napon, és az ő népévé válik, ő azonban nálad marad, és te tudni fogod, hogy a Seregek Ura küldött engem hozzád.

II. ESTI DICSÉRET

HIMNUSZ Gonosz Heródes, mit remegsz.

ZSOLTÁROZÁS

Ant. 1 A békesség Királya a föld összes királyánál dicsőségesebb. 109. zsoltár, 1-5. 7

Ant. 2 Az igazaknak úgy világít, mint fény a sötétben, mert jóságos az Úr, irgalmas és igazságos. 111. zsoltár

Ant. 3 Eljön minden nemzet, melyet csak alkottál, és színed elé borul, Urunk. Kantikum

Jel 15, 3-4

RÖVID OLVASMÁNY

{r}Tit 3, 4-5{/r}

Üdvözítő Istenünk kinyilvánította jóságát és emberszeretetét, s megmentett minket. Nem azért, mert igazak voltak tetteink, hanem irgalmasságból, s a Szentlélekben való újjászületés és megújulás fürdőjében.

Magnificat-ant. Három csodát ünneplünk ezen a szent napon: Ma a csillag elvezette a bölcseket a jászolhoz, ma borrá lett a víz a menyegzőn, ma a Jordánban Krisztus felvette János keresztségét, hogy üdvözítsen minket. Alleluja.

Fohászok és könyörgések mint a 333 o.

A következő napokon – Urunk megkeresztelkedésének vasárnapjáig – saját részek; e vasárnap után megkezdődik az évközi idő.

Ha Urunk megjelenése (Vízkereszt) főünnepét a január 2. és 8. közötti vasárnap ünneplik, a következő napokon a saját részek ugyancsak. 487: Ha ez a vasárnap január 7-ére vagy 8-ára esik, akkor a rákövetkező napon, hétfőn van Urunk megkeresztelkedésének ünnepe és másnap, kedden kezdődik az évközi idő.

Január 7.

VAGY HÉTFŐ VÍZKERESZT VASÁRNAPJA UTÁN

Zsoltáros rész II. hét

REGGELI DICSÉRET

RÖVID OLVASMÁNY

{r}Iz 9, 6{/r}

Gyermek születik nekünk, Fiú adatik nekünk: az ő vállán a fejedelemség. Az ő nevét így hívják: Csodálatos Tanácsadó, Erős Isten, Örök Atya, Béke Fejedelme.

Benedictus-ant. Bölcsek jöttek napkeletről Betlehembe, hogy hódoljanak az Úr előtt. Megnyitották kincsesládáikat, és drága ajándékokat adtak át: aranyat a fölséges Királynak, tömjént az igaz Istennek, és mirhát az Úr temetésére. Alleluja.

FOHÁSZOK

Krisztust, Istentől rendelt Üdvözítőnket látta az egész földkerekség. Zengjük örömmel dicséretét:

Dicsőség neked, Krisztus, Istenünk!

Minden nép Megváltója, eljöveteleddel lebontottad a válaszfalat a zsidóság és a pogány nemzetek között,

add, hogy megszűnjék a világban minden különbségtétel, amely az emberi méltósággal ellenkezik!

Dicsőség neked, Krisztus, Istenünk!

Megtestesüléseddel és születéseddel új módon jelentél meg közöttünk,

taníts minket, hogy felismerjük sokféle jelenlétedet az Egyházban és embertársainkban!

Dicsőség neked, Krisztus, Istenünk!

Te megadtad a végső kinyilatkoztatást Istenről az embereknek,

mutasd meg, hogyan tegyük magunkévá tanításod teljességét hitünkben és életünkben!

Dicsőség neked, Krisztus, Istenünk!

Velünk lakó Istenünk, aki mindent csodálatosan megújítottál,

add, hogy újjá legyen bennünk minden: szívünk, szavaink és tetteink!

Dicsőség neked, Krisztus, Istenünk!

Könyörgés

Urunk, Istenünk, ragyogja be szívünket a te fényed, és vezessen a világ sötétségén át, hogy eljuthassunk az örök világosság országába.

ESTI DICSÉRET

RÖVID OLVASMÁNY

Vö. {r}2 Pt 1, 3-4{/r}

Krisztus isteni ereje az Isten szerinti jámbor élethez mindent megadott nekünk: megismertük azt, aki dicsőségével és erejével meghívott minket. Értékes és nagy ígéreteket kaptunk, hogy általuk részeseivé legyetek az isteni természetnek, és megmeneküljetek a romlottságtól, amely a világban uralkodik a bűnös kívánság következtében.

Magnificat-ant. A csillag láttára nagyon megörültek a bölcsek. Miután beléptek a házba, aranyat, tömjént és mirhát adtak az Úrnak.

FOHÁSZOK

Áldott legyen a mi Urunk, Jézus Krisztus, mert meglátogatta népét és világosságot hozott azoknak, akik a halál árnyékában élnek. Kérjük őt igaz áhítattal:

Felkelő Napunk, Krisztus, ragyogtasd fel fényedet!

Krisztus Urunk, te azért jöttél, hogy megszülessék titokzatos tested, az Egyház,

add, hogy növekedjék és épüljön a szeretetben!

Felkelő Napunk, Krisztus, ragyogtasd fel fényedet!

Te egyetlen intéseddel kormányozod az eget és a földet,

add, hogy a népek és vezetőik felismerjék királyi hatalmadat!

Felkelő Napunk, Krisztus, ragyogtasd fel fényedet!

Megtestesülésed által pap lettél mindörökre,

add, hogy papjaid megváltásod méltó szolgái legyenek!

Felkelő Napunk, Krisztus, ragyogtasd fel fényedet!

Te Szűz Mária méhében az istenség és az emberség titokzatos kapcsolatát hoztad létre,

áldd meg a szüzeket, akik neked, mennyei Jegyesüknek szentelték magukat!

Felkelő Napunk, Krisztus, ragyogtasd fel fényedet!

Amikor halandó testünket magadra öltötted, legyőzted a halált, amelyet nem te alkottál,

vezesd át az elhunytakat a halálból az örök életre!

Felkelő Napunk, Krisztus, ragyogtasd fel fényedet!

Január 8.

VAGY KEDD VÍZKERESZT VASÁRNAPJA UTÁN

REGGELI DICSÉRET

RÖVID OLVASMÁNY

{r}Iz 4, 2-3{/r}

Azon a napon az Úr sarjadéka ékes lesz és dicsőséges. És a föld gyümölcse díszére és dicsőségére lesz azoknak, akik Izraelből megmaradnak. Aki Sionból megmenekül és Jeruzsálemből életben marad, azt mind szentnek hívják majd, és följegyzik Jeruzsálemben az élők közé.

Benedictus-ant. Isten Fiának, a nagy Királynak és Úrnak, három ajándékot vittek a bölcsek: aranyat, tömjént és mirhát. Alleluja.

FOHÁSZOK

Ünnepeljük Krisztus Urunk irgalmas jóságát. Közénk jött, hogy felszabadítsa az embert a bűn szolgaságából Isten fiainak szabadságára. Isteni jóságában bizakodva kérjük:

Születésed által szabadíts meg minket a gonosztól!

Urunk, te öröktől fogva létezel, mégis halandó emberi életet vettél magadra,

újíts meg bennünket folytonosan születésed szent titka által!

Születésed által szabadíts meg minket a gonosztól!

Istenségedet nem veszítetted el és emberségünket csodálatosan magadra öltötted,

segíts arra törekednünk, hogy isteni életedben minél teljesebben részesedjünk!

Születésed által szabadíts meg minket a gonosztól!

Eljöttél, és a népek világossága, az életszentség tanítómestere lettél,

add, hogy tanításod bevilágítsa életutunkat!

Születésed által szabadíts meg minket a gonosztól!

Isteni Ige, Szűz Mária méhében emberré lettél és e világra születtél,

végy állandó lakást a hit által szívünkben is!

Születésed által szabadíts meg minket a gonosztól!

Könyörgés

Istenünk, egyszülött Fiad hozzánk hasonló emberi testben jelent meg köztünk. Add, kérünk, hogy bensőleg alakítson újjá minket Jézus, aki külsejét tekintve hasonló lett hozzánk.

ESTI DICSÉRET

RÖVID OLVASMÁNY

{r}Ef 2, 3b-5{/r}

Születésünknél fogva mi is a harag gyermekei voltunk, akárcsak a többi ember. De a végtelenül irgalmas Isten azzal mutatta meg nagy szeretetét irántunk, hogy Krisztussal életre keltett minket, bűneinkben halottakat is – így kegyelemből kaptátok a megváltást.

Magnificat-ant. Krisztus, aki Világosság a Világosságtól, megjelent, és a bölcsek ajándékokat hoztak neki. Alleluja.

FOHÁSZOK

Minden keresztény testvérünkkel együtt dicsérjük és imádjuk Urunkat, Istenünket, és kérjük:

Mennyei Atyánk, hallgasd meg fiaidat!

Légy segítségére azoknak, akik még nem ismernek, de homályban tapogatózva keresnek téged, Istenünk,

világosítsd meg őket Krisztus fényével!

Mennyei Atyánk, hallgasd meg fiaidat!

Tekints azokra, akik téged, egy, igaz Isten, imádnak, és mint bírájukat várnak az utolsó napon,

ismerjék meg, hogy mindig irgalmas vagy hozzánk!

Mennyei Atyánk, hallgasd meg fiaidat!

Emlékezzél azokra, akiknek te adsz életet, világosságot és mindent,

ne távolodjanak el tőled sohasem!

Mennyei Atyánk, hallgasd meg fiaidat!

Oltalmazd angyalaiddal mindazokat, akik úton vannak,

és őrizd meg őket a hirtelen és készületlen haláltól!

Mennyei Atyánk, hallgasd meg fiaidat!

A megholtakat, akiknek megmutattad igazságodat itt a földön,

vezesd színed látására a mennyben!

Mennyei Atyánk, hallgasd meg fiaidat!

Január 9.

VAGY SZERDA VÍZKERESZT VASÁRNAPJA UTÁN

REGGELI DICSÉRET

RÖVID OLVASMÁNY

{r}Iz 49, 8b-9a{/r}

A nép szövetségévé teszlek, hogy állítsd helyre az országot, és birtokba vedd az elpusztult örökséget; hogy így szólhass a foglyoknak: „Mehettek!”, és a sötétben ülőknek: „Jöjjetek a fényre!”

Benedictus-ant. Láttuk csillagát napkeleten, és eljöttünk, hogy ajándékokkal hódoljunk az Úrnak.

FOHÁSZOK

Az örök Ige, az Atya Egyszülöttje, az idők teljességében gyermekként született, Fiúként nekünk adatott. Örvendezve mondjuk:

Áldott légy, Urunk!

Élő Isten Fia, mielőtt a világ lett volna, te öröktől fogva vagy, mégis eljöttél a földre, hogy üdvözítsd az embereket,

tégy minket evangéliumod tanúivá!

Áldott légy, Urunk!

Igazság Napja, te az Atya keblén tündökölsz és beragyogod a világmindenséget,

áraszd világosságodat azokra, akik a halál sötétségében élnek!

Áldott légy, Urunk!

Kisgyermek lettél, jászolban feküdtél,

újítsd meg bennünk a gyermeki egyszerűséget!

Áldott légy, Urunk!

Örök életre szóló Kenyerünk lettél,

örvendeztesd meg szívünket az Oltáriszentséggel!

Áldott légy, Urunk!

Könyörgés

Istenünk, te vagy a népek világossága. Áraszd szívünkbe azt a fényességet, amellyel beragyogtad atyáink szívét, hogy népeid szüntelen békességnek örvendjenek.

ESTI DICSÉRET

RÖVID OLVASMÁNY

{r}Kol 1, 13-15{/r}

Isten a sötétség hatalmából kiragadott minket, és helyet adott szeretett Fia országában. Benne nyertük el vére által a megváltást, bűneink bocsánatát. Ő a láthatatlan Isten képmása, az egész teremtés elsőszülöttje.

Magnificat-ant. Heródes megkérdezte a bölcseket: Milyen jelet láttatok az újszülött Királlyal kapcsolatban? Ragyogó csillagot láttunk, amelynek fénye megvilágosítja a világot.

FOHÁSZOK

Dicsérjük Isten megtestesült Igéjét, aki azért jött, hogy minden bűnünket elvegye. Ennek biztos reményében könyörögjünk hozzá, és mondjuk:

Mutasd meg nekünk irgalmasságodat, Urunk!

Örök Főpapunk, te azért jöttél a világra, hogy tökéletes istentiszteletet mutass be,

tégy mindannyiunkat Egyházadban e szent liturgia részesévé!

Mutasd meg nekünk irgalmasságodat, Urunk!

Testi-lelki Orvosunk, te mindnyájunkat felkeresel betegségünkben,

gyógyítsd és erősítsd meg a gyengéket!

Mutasd meg nekünk irgalmasságodat, Urunk!

Te, aki mindnyájunk örömére születtél,

segítsd a szükséget szenvedőket és a bűnösöket, hogy ők is örvendezzenek benned!

Mutasd meg nekünk irgalmasságodat, Urunk!

Hatalmas Királyunk, te összetörted a bűn ősi szolgaságának bilincseit,

oldozd fel a bűn rabjait, és segítsd a börtönben sínylődőket!

Mutasd meg nekünk irgalmasságodat, Urunk!

Eljöveteleddel az ég nyitott kapuja lettél,

add, hogy meghalt testvéreink általad a mennybe jussanak!

Mutasd meg nekünk irgalmasságodat, Urunk!

Január 10.

VAGY CSÜTÖRTÖK VÍZKERESZT VASÁRNAPJA UTÁN

REGGELI DICSÉRET

RÖVID OLVASMÁNY

{r}Iz 62, 11-12a{/r}

Mondjátok meg Sion leányának: Nézd, eljön Szabadítód, mögötte diadalának jutalma, előtte meg győzelmi jelvénye. Szent népnek hívják majd őket, az Úr megvallottjainak.

Benedictus-ant. Eljön számtalan nép messziről, ajándékot hoznak a kezükben. Alleluja.

FOHÁSZOK

Ünnepeljük Isten nagy csodatetteit, mert Fia földi születésével megvigasztalt minket. Örömmel mondjuk:

Dicsőség a magasságban Istennek!

Az angyalokkal, pátriárkákkal és prófétákkal

dicsérünk téged, Istenünk.

Dicsőség a magasságban Istennek!

A Boldogságos Szűz Máriával

magasztalunk téged, Istenünk.

Dicsőség a magasságban Istennek!

Az apostolokkal és evangélistákkal

hálát adunk neked, Istenünk.

Dicsőség a magasságban Istennek!

Összes vértanúiddal

áldozatul felajánljuk neked életünket, Istenünk.

Dicsőség a magasságban Istennek!

Mindazokkal, akik Egyházadban tanúságot tesznek rólad,

egész életünket neked szenteljük, Istenünk.

Dicsőség a magasságban Istennek!

Könyörgés

Istenünk, szent Fiad által örök világosságod ragyogott fel minden népnek. Engedd, hogy megismerjük őt mint Megváltónkat, és segítségével eljussunk az örök dicsőségre.

ESTI DICSÉRET

RÖVID OLVASMÁNY

{r}1 Jn 1, 5b. 7{/r}

Isten világosság, és nincs benne semmi sötétség. Ha világosságban élünk, ahogy ő is világosságban él, akkor közösségben vagyunk egymással, és Fiának, Jézus Krisztusnak a vére minden bűnt lemos rólunk.

Magnificat-ant. Mind Sábából jönnek, aranyat és tömjént hoznak. Alleluja.

FOHÁSZOK

Testvéreinkkel együtt imádkozva áldjuk Istenünket, és kérjük:

Mutasd meg nekünk irgalmasságodat, Urunk!

Mennyei Atyánk, azokért könyörgünk hozzád, akik csak a természetes ész világosságával ismernek téged,

gazdagítsd őket Fiad evangéliumának fényességével!

Mutasd meg nekünk irgalmasságodat, Urunk!

Tekints azokra, akik Egyházadon kívül élnek és ember voltuk nyomorúságából szabadulni szeretnének,

találják meg Krisztust, aki az út, az igazság és az élet!

Mutasd meg nekünk irgalmasságodat, Urunk!

Segítsd mindazokat, akik őszinte szívvel gyakorolják vallásukat,

hogy eljussanak Krisztus csodálatos világosságára!

Mutasd meg nekünk irgalmasságodat, Urunk!

Tisztogasd szüntelenül híveid szívét,

hogy egyre jobban megismerjenek téged!

Mutasd meg nekünk irgalmasságodat, Urunk!

Mutasd meg irgalmadat meghalt testvéreinknek,

és öltöztesd őket választottaid dicsőségébe!

Mutasd meg nekünk irgalmasságodat, Urunk!

Január 11.

VAGY PÉNTEK VÍZKERESZT VASÁRNAPJA UTÁN

REGGELI DICSÉRET

RÖVID OLVASMÁNY

{r}Iz 45, 22-23{/r}

Térjetek hozzám és megszabadultok, ti a föld határai, mind, mert én vagyok az Úr és senki más. Önmagamra tettem esküt: igaz beszéd hagyja el ajkamat, meg nem hiúsuló ige. Előttem hajol meg minden térd, és minden nyelv én rám esküszik.

Benedictus-ant. Mindnyájan eljönnek, és lábadhoz borulnak, akik egykor megvetettek.

FOHÁSZOK

Tisztelet és dicsőség Krisztus Urunknak, aki azért jött, hogy új szívet adjon nekünk és megújítsa lelkünket. Hívjuk segítségül és mondjuk:

Születésed által újíts meg minket!

Emberségünkbe öltözve nyújtod nekünk istenséged szent titkát,

add, hogy felismerjünk téged igédnek és testednek misztériumában, amelyet Egyházadra bíztál!

Születésed által újíts meg minket!

Te hozzánk hasonló emberré lettél, de Szűztől születtél,

közbenjárására add, hogy isteni természetedben egyre teljesebben részesedjünk.

Születésed által újíts meg minket!

Megváltónk, te égből a földre szálltál, mint az eső a rét füvére,

öntözd lelkünket az örök életre szökellő vízforrással!

Születésed által újíts meg minket!

Engedd, hogy mi, akik földi életednek kezdetét ünnepeljük,

eljussunk a keresztény élet teljességére!

Születésed által újíts meg minket!

Könyörgés

Mindenható Istenünk, te a betlehemi csillaggal jelezted, hogy megszületett a világ Üdvözítője. Add, hogy ez az igazság egyre jobban átjárja lelkünket, és gyarapítsa életünket.

ESTI DICSÉRET

RÖVID OLVASMÁNY

{r}Róm 8, 3-4{/r}

Isten elküldte tulajdon Fiát a bűn miatt a bűnös testhez hasonló alakban, hogy elítélje a testben levő bűnt, és hogy a törvény beteljesedjék rajtunk, akik már nem a test, hanem a Lélek szerint élünk.

Magnificat-ant. A bölcseket angyal figyelmeztette álmukban, és ezért más úton tértek haza országukba.

FOHÁSZOK

Könyörögve kérjük mennyei Atyánkat, aki Krisztust a népek világosságává tette:

Mi Atyánk, hallgass meg minket!

Terjeszd el mindenütt Egyházadat,

hogy az egész világon megnyilvánuljon Fiad dicsősége!

Mi Atyánk, hallgass meg minket!

Örök Atyánk, aki Fiadhoz irányítottad a pogány bölcseket,

mutasd meg őt mindazoknak, akik az igazságot keresik!

Mi Atyánk, hallgass meg minket!

Hívd a nemzeteket csodálatos világosságodra,

hogy Jézus nevére minden térd meghajoljon!

Mi Atyánk, hallgass meg minket!

Küldj munkásokat aratásodba,

hogy a szegényeknek hirdessék az evangéliumot és a kegyelem idejét!

Mi Atyánk, hallgass meg minket!

Meghalt testvéreinket részesítsd a megváltás teljességében,

hogy örvendezzenek a győzelemnek, amelyet Fiad, Jézus Krisztus szerzett!

Mi Atyánk, hallgass meg minket!

Január 12.

VAGY SZOMBAT VÍZKERESZT VASÁRNAPJA UTÁN

REGGELI DICSÉRET

RÖVID OLVASMÁNY

{r}Bölcs 7, 26-27{/r}

A Bölcsesség az örök világosság kisugárzása, és az Isten működésének tiszta tükre és jóságának képmása. Bár csak egy, mindent megtehet, s jóllehet magában marad, megújítja a mindenséget. Nemzedékről nemzedékre betér a szent lelkekbe, így teremti meg Isten barátait és a prófétákat.

Benedictus-ant. A galileai Kánában művelt Jézus először csodát, és ezzel kinyilatkoztatta isteni hatalmát.

FOHÁSZOK

Krisztus Urunkat, az élő Isten képmását dicsőítsük és hittel kérjük:

Istennek szent Fia, hallgass meg minket!

Isten Fia, megmutattad nekünk Atyád szeretetét,

testvéri szeretetünk példáján tapasztalja meg a mennyei Atya szeretetét minden ember!

Istennek szent Fia, hallgass meg minket!

Megmutattad, hogy az élet Ura vagy,

add nekünk életed teljességét!

Istennek szent Fia, hallgass meg minket!

Engedd, hogy halandó testünkön megnyilvánuljon isteni életed,

miközben folyamatosan hordozzuk szenvedésedet!

Istennek szent Fia, hallgass meg minket!

Világosítsd meg szívünket,

hogy befogadjuk isteni bölcsességed fényét!

Istennek szent Fia, hallgass meg minket!

Könyörgés

Mindenható, örök Isten, egyszülött Fiad által új teremtménnyé alkottál minket, mert őbenne emberi természetünk egyesült veled. Add, hogy kegyelmedből szívünkben is hasonlítsunk őhozzá