58. zsoltár 2-5. 10-11. 17-18
Oltalomkérő imádság
Ezek a szavak mindannyiunkat megtanítanak arra, hogy Üdvözítőnk milyen bizalommal volt az Atya iránt (Cezáreai Özséb).

Ments meg, Istenem, ellenségeimtől,{x}

te légy oltalmazóm támadóim ellen!

Ments meg engem a gonosztevőktől,{x}

a vérengző emberektől szabadíts meg!

Mert íme, leselkednek életemre,{x}

rám rontanak a hatalmasok.

Nincs bennem vétek vagy bűn, Uram,{x}

nincs bűnöm, mégis sietnek, hogy rám rontsanak.

Ébredj fel, jöjj ide, és lássad;{+}

te vagy erősségem, terád figyelek,{x}

mert Istenem, te vagy erős váram.

Szeretetével Istenem elém siet,{x}

Isten megadja, hogy elnézzek ellenségeim fölött.

Én meg hatalmadról énekelek,{x}

már korán reggel örvendezem jóságod miatt,

mert te lettél az én erős bástyám,{x}

gyötrelmem napján az én menedékem.

Te vagy erősségem, rólad szól énekem,{+}

te vagy, Isten, az én erős váram,{x}

az én jóságos Istenem!

HTML © Juraj Vidéky, László Elek