126. zsoltár
Az Úr nélkül hiábavaló a munka
Isten épülete vagytok (1 Kor 3, 9).

Hogyha az Úr nem építi a házat,{x}

hasztalan fárad az építő.

Hogyha az Úr nem őrzi a várost,{x}

őrzője hasztalan virraszt.

Hiába keltek hajnal előtt, s feküsztök későn,{+}

hiába esztek verejtékes kenyeret:{x}

pihentében is megáldja az Úr, akit szeret.

Az Úr ajándéka a gyermek,{x}

az anyaméh drága gyümölcse.

Mint nyílvesszők a harcos kezében,{x}

erejük teljében a fiak olyanok.

Boldog, aki velük fegyverkezve indul a harcba;{x}

amikor ellenségeivel pörbe száll,

meg nem szégyenül.

HTML © Juraj Vidéky, László Elek