100. zsoltár
Az igazságos király hálaéneke
Ha szerettek engem, tartsátok meg parancsaimat (Jn 14, 15).

Jóságról és igazságról dalolok;{x}

Uram, neked szól énekem.

Az ártatlanság útján akarok járni,{x}

mikor jössz el hozzám?

Tiszta szívvel akarok élni{x}

házamnak belsejében.

Nem jár eszem hitvány dolgokon,{+}

a törvényszegőt megvetem,{x}

semmi közöm hozzá.

A gonosz szív távol legyen tőlem,{x}

a rosszakaratról tudni sem akarok.

Aki titkon embertársát gyalázza,{x}

azt én elnémítom.

A gőgös szemet és felfuvalkodott szívet{x}

nem bírom elviselni.

Szemem a hűségeseket keresi,{+}

azok laknak majd velem,{x}

csak szeplőtelen úton járó szolgálhat nekem.

Hajlékomban nem lakhat, aki álnokságot művel,{x}

a hazug ember szemem előtt meg nem állhat.

Földünk bűnöseit idejében elnémítom,{x}

és kiirtok minden gonosztevőt az Úr városából.

HTML © Juraj Vidéky, László Elek