URUNK SZENVEDÉSÉNEK ÉS FELTÁMADÁSÁNAK HÚSVÉTI SZENT HÁROMNAPJA

NAGYPÉNTEK

IMÁDSÁGRA HÍVÁS

Ant. Krisztus, az Isten Fia, vérével megváltott minket, jöjjetek, imádjuk!

Az Imádságra hívás zsoltára, mint az Általános részben

REGGELI DICSÉRET

HIMNUSZ

Epeital elepeszti,

vérzi testét szeg, tövis;

lándzsa forrást nyit szívében:

ömlik drága vér s a víz;

ez a szent hab mos fehérre

eget, tengert, földet is.

Hű keresztfa, minden fánál

százezerszer nemesebb:

virág, lomb, fa, drága termés

erdőn nem nő becsesebb.

Édes ág te, édes szeg te,

de a terhed édesebb.

Hajtsd meg lombod, ó, magas fa,

nyisd ki védő ágaid.

Születtél bár oly keménynek,

most az egyszer légy szelíd,

és öleld át puha-lágyan nagy

Királyod tagjait!

E világnak áldozatját

méltón csak te fogtad át,

hullámhányta életpályánk

révbe rajtad át talált,

s mert a Bárány vére mosta,

le is győzte a halált.

Jézust, Atyját és a Lelket

szent himnuszunk zengje meg,

Hármas-Egynek dicsőségét

énekeljék mindenek,

mert az ő nagy kegyességük

a világnak üdve lett! Ámen.

ZSOLTÁROZÁS

Ant. 1Saját Fiát sem kímélte Isten, hanem mindnyájunkért áldozatul adta. 50. zsoltár

Ant. 2Jézus Krisztus szeret minket, és vérével megváltott bűneinktől. Kantikum

{r}Hab 3, 2-4. 13a. 15-19{/r}

Ant. 3Kereszted előtt hódolunk, Urunk; dicsérjük és áldjuk szent feltámadásodat: Íme, a keresztfa miatt örvendezik az egész világ. 147. zsoltár

RÖVID OLVASMÁNY

{r}Iz 52, 13-15{/r}

Nézzétek, szolgám diadalmaskodik, fönséges lesz, és felmagasztalják, és nagy dicsőségre emelkedik. Amint sokan megborzadtak láttán – hiszen olyan dicstelennek látszott, és alig volt emberi ábrázata_–, úgy fog majd sok nemzet ámulni rajta, és királyok némulnak el színe előtt. Mert olyasmit fognak látni, amilyet még soha nem hirdettek nekik, és olyan dolognak lesznek tanúi, amilyenről addig soha nem hallottak.

A Válaszos ének helyett a következő antifónát mondjuk:

Ant.

Krisztus engedelmes lett értünk a halálig, mégpedig a kereszthalálig.

Krisztus engedelmes lett értünk a halálig, mégpedig a kereszthalálig.

Benedictus-ant.:Feje fölé táblát tettek, amelyre elítélésének okát írták: A názáreti Jézus, a zsidók királya!

FOHÁSZOK

Imádjuk őszinte áhítattal Megváltónkat, aki értünk kínhalált szenvedett, és eltemették, de feltámadt! Könyörögve kérjük:

Urunk, könyörülj rajtunk!

Urunk és Mesterünk, aki engedelmes lettél értünk mindhalálig,

taníts, hogy mindig engedelmeskedjünk a mennyei Atya akaratának!

Urunk, könyörülj rajtunk!

Jézus, örök Életünk, te kereszthalálod által legyőzted a halált és a kárhozatot,

add, hogy meghaljunk veled együtt, és így veled együtt támadjunk fel a dicsőségben is!

Urunk, könyörülj rajtunk!

Jézus, megváltó Királyunk, akit az emberek megvetettek, s mint valami férget eltapostak,

taníts meg minket, hogy magunkra öltsük üdvösséget szerző alázatodat!

Urunk, könyörülj rajtunk!

Jézus, édes Üdvözítőnk, aki feláldoztad életedet testvéreidért, mert szeretted őket,

add, hogy mi is ugyanígy szeressük egymást!

Urunk, könyörülj rajtunk!

Megváltó Jézusunk, aki a kereszten kitárt karoddal magadhoz vonzod minden idők emberét,

gyűjtsd össze boldog országodba Isten minden gyermekét!

Urunk, könyörülj rajtunk!

Könyörgés

Istenünk, tekints házad népére, amelyért a mi Urunk, Jézus Krisztus vonakodás nélkül a bűnösök kezére adta magát, és vállalta a keresztre feszítés kínjait.

NAPKÖZI IMAÓRA

HIMNUSZ

DÉLELŐTT

Akit a halálból haláloddal éltetsz,

mentsd meg, Uram, mentsd meg nemes teremtményed!

Akit megjelöltél orcád szent fényével,

ne engedd, hogy vesszen sátánkelepcével!

Akiket fogságból te tettél raboddá,

oldozd fel a bűntől, szabadítsd szabaddá!

Kik saját vérednél többet értek neked,

veled lehessenek, téged dicsérjenek! Ámen.

DÉLBEN

Keresztfa, áldás kútfeje,

üdvünk, reményünk sarkköve,

előbb csak átokverte fa,

most égnek fényes ajtaja.

Terajtad függ a Bűntelen,

mindent magához így ölel,

kivel csatát az ősgonosz,

hiába kezdett, elbukott.

Atyával, Lélekkel neked,

Jézus, dicsőség, tisztelet,

mit szent kereszted meghozott:

a győzelmet velünk megoszd. Ámen.

DÉLUTÁN

Kereszted által kérlelünk,

adj, Jézus, boldog életet,

hisz felszegezve ott e fán

bűntől váltottad népedet.

Új törvényt hoztál, új időt,

eltűnt a régi vádlevél;

megnyílt az ősbűn börtöne,

szabadságunk így visszatért.

Atyával, Lélekkel neked,

Jézus, dicsőség, tisztelet,

mit szent kereszted meghozott:

a győzelmet velünk megoszd. Ámen.

ZSOLTÁROZÁS

Ant. délelőtt A harmadik óra volt, amikor keresztre feszítették Jézust.

Ant. délben A hatodik órától a kilencedik óráig sötétség borult az egész földre.

Ant. délután A nap kilencedik órájában Jézus hangosan felkiáltott: Istenem, Istenem, miért hagytál el engem?

DÉLELŐTT

RÖVID OLVASMÁNY

{r}Iz 53, 2-3{/r}

Úgy nőtt fel előttünk, mint a hajtás, és mint a gyökér a szomjas földből. Nem volt sem szép, sem ékes (hiszen láttuk), s külsejére nézve nem volt vonzó. Megvetett volt, utolsó az emberek között, a fájdalmak férfia, aki tudta, mi a szenvedés; olyan, aki elől iszonyattal eltakarjuk arcunkat, megvetett, akit bizony nem becsültünk sokra.

DÉLBEN

RÖVID OLVASMÁNY

{r}Iz 53, 4-5{/r}

Bár a mi betegségeinket viselte, és a mi fájdalmaink nehezedtek rá, mégis Istentől megvertnek néztük, olyannak, akire lesújtott az Isten, és akit megalázott. Igen, a mi bűneinkért szúrták át, a mi gonoszságainkért törték össze; a mi békességünkért érte utol a büntetés, az ő sebei szereztek nekünk gyógyulást.

DÉLUTÁN

RÖVID OLVASMÁNY

{r}Iz 53, 6-7{/r}

Mi mindnyájan, mint a juhok, tévelyegtünk, ki-ki a maga útjára tért, és az Úr mégis az ő vállára rakta mindnyájunk gonoszságát. Megkínozták, s ő alázattal elviselte, nem nyitotta ki a szájat. Mint a juh, amelyet leölésre visznek, vagy mint a bárány elnémul nyírója előtt, ő sem nyitotta ki a száját.

DÉLELŐTT

Imádunk téged, Krisztus és áldunk téged,

Mert szent kereszted által megváltottad a világot.

DÉLBEN

Emlékezzél meg rólam, Uram,

Amikor eljön uralmad.

DÉLUTÁN

Sötétségre taszíttattam,

Mint aki örökre meghalt.

ESTI DICSÉRET

Az Esti dicséretet csak azok kötelesek elvégezni, akik a délutáni szertartáson nem vettek részt.

HIMNUSZ

Királyi zászló jár elöl,

keresztfa titka tündököl,

hol megfeszítve haldokolt

ki minden testet alkotott.

Kegyetlen lándzsa verte át

gonosz vasával oldalát,

belőle víz és vér ömölt,

mely szennyet, vétket eltörölt.

Rajtad tündöklik, drága fa,

királyi vérnek bíbora;

ó, választott jeles faág,

ki szent testét karoltad át!

Világ bűnének zálogát

te hordtad értünk, boldog ág;

a mérleg voltál, s rajt e test

pokolra-süllyedőt emelt.

Köszöntünk, oltár s áldozat,

hol szenvedésből fény fakadt,

az élet rajtad halni szállt,

s megtörte holta a halált.

Kereszt, üdvöz légy, szent remény!

A szenvedésnek ünnepén,

növeld a jók kegyelmeit,

és oldd a bűnös vétkeit!

Szentháromság, dicsérjenek,

üdvösség kútja, mindenek;

s kiket megvált a szent kereszt,

kegyelmed mindig óvja meg. Ámen.

Ant. 1Hallgassatok ide mind, ti, nemzetek, és lássátok fájdalmamat! {r}Zsolt 115, 10-19{/r}

Ant. 2Egészen elcsügged a lelkem, és a szívem is megdermed bennem. {r}Zsolt 142, 1-11{/r}

Ant. 3Amint Jézus megízlelte az ecetet, így szólt: Beteljesedett! Aztán lehajtotta fejét, és kilehelte lelkét. Kantikum

{r}Fil 2, 6-11{/r}

RÖVID OLVASMÁNY

1 Pét 2, 21-24

Krisztus értünk szenvedett, nektek példát hagyva, hogy az ő nyomdokait kövessétek, ő sohasem vétkezett, és szájában hamisságot nem találtak. Amikor szidalmazták, nem szitkozódott, amikor szenvedett, nem fenyegetőzött, hanem az igazságos bíróra bízta magát. A mi bűneinket maga fölvitte saját testében a keresztfára, hogy meghaljunk a bűnnek, és igaz életet éljünk. Az ő sebei által nyertetek gyógyulást.

A Válaszos ének helyett a következő antifónát mondjuk:

Ant.

Krisztus engedelmes lett értünk a halálig, mégpedig a kereszthalálig.

Krisztus engedelmes lett értünk a halálig, mégpedig a kereszthalálig.

Magnificat-ant. Amikor még ellenségek voltunk, Fia halála kiengesztelte Istent.

FOHÁSZOK

Fohászok gyanánt dicséretes a Misekönyv mai napra jelzett Egyetemes könyörgéseit venni. Tetszés szerint vehetők azonban az itt közölt fohászok, vagy csendes imádság végezhető az alábbi szándékoknak megfelelően.

Emlékezzünk szeretettel a mi Urunk, Jézus Krisztus halálára, amely életet hozott a világnak. Kérjük mennyei Atyánkat:

Fiad haláláért hallgass meg, Urunk!

Adj egységet Egyházadnak!

Fiad haláláért hallgass meg, Urunk!

Oltalmazd N. pápánkat!

Fiad haláláért hallgass meg, Urunk!

Szenteld meg Szentlelkeddel a papi rendben levőket és egész hívő népedet!

Fiad haláláért hallgass meg, Urunk!

Növeld a hittanulókban a hitet és igazságaid megértését!

Fiad haláláért hallgass meg, Urunk!

Gyűjts egybe minden keresztényt!

Fiad haláláért hallgass meg, Urunk!

Vezesd a zsidókat a megváltás teljességére!

Fiad haláláért hallgass meg, Urunk!

Világosítsd meg fényeddel azokat, akik még nem hisznek Krisztusban!

Fiad haláláért hallgass meg, Urunk!

A teremtett dolgokban mutasd meg jóságod jeleit azoknak is, akik nem ismernek téged!

Fiad haláláért hallgass meg, Urunk!

Irányítsd a te gondolataid szerint a népek vezetőit!

Fiad haláláért hallgass meg, Urunk!

Vigasztalj minden üldözöttet!

Fiad haláláért hallgass meg, Urunk!

Siess elhunyt testvéreink segítségére!

Fiad haláláért hallgass meg, Urunk!

BEFEJEZŐ IMAÓRA

Befejező imaóra: vasárnap, a II. Esti dicséret után.

Szárnyával védve takargat, nem kell félned az éjjeli rémtől. A Válaszos ének helyett a következő antifónát mondjuk:

Ant.

Krisztus engedelmes lett értünk a halálig, mégpedig a kereszthalálig.

Krisztus engedelmes lett értünk a halálig, mégpedig a kereszthalálig.

NAGYSZOMBAT

IMÁDSÁGRA HÍVÁS

Ant. Krisztus Urunk szenvedett értünk, és eltemették, jöjjetek, imádjuk!

REGGELI DICSÉRET

HIMNUSZ

Megváltó, áldott Istenünk,

fogadd csengő énekünk,

mi, bűnbánók hozzád futunk,

ó, szánj meg minket, jó Urunk!

Az ősellenség erejét

kereszthalálod zúzta szét,

küzdjék le cselvetéseit

e jellel felkent híveid!

Ne vonjad meg védelmedet,

a sátánt tőlünk űzzed el,

ne ártson átkos szelleme,

hisz rajtunk véred érdeme.

Bejártad lelkek bús körét,

az alvilágnak börtönét,

adósokért, hogy megfizess,

s nekünk szerezz új életet.

Világunk végét megszabod,

s eljön bírói nagy napod,

emeld ki akkor érdemünk,

s örök jutalmat adj nekünk!

Úr Krisztus, téged kérlelünk,

gyógyítsd meg vérző sok sebünk;

Atyának s Léleknek veled

örökre áldás, tisztelet. Ámen.

ZSOLTÁROZÁS

Ant. 1Megsiratják, mint az elsőszülöttet, mert az Urat ártatlanul ölték meg. Zsolt 63

Ant. 2A pokol hatalmától mentsd meg, Uram, lelkemet! Kantikum

{r}Iz 38, 10-14. 17-20{/r}

Ant. 3Meghaltam, s lám, mégis élek, örökké. Nálam van a halálnak és az alvilágnak a kulcsa. Zsolt 150

RÖVID OLVASMÁNY

{r}Oz 6, 1-3a{/r}

Ezt mondja az Úr: Nyomorúságukban hamar hozzám sietnek: „Jöjjetek, térjünk vissza az Úrhoz, mert ő szaggatott szét, de ő is gyógyít meg minket, ő sebesített meg, de ő is kötöz be bennünket. Életre támaszt minket két nap múlva, és feltámaszt a harmadik napon, hogy élhessünk az ő színe előtt.”

A Válaszos ének helyett a következő antifónát mondjuk:

Ant.

Krisztus engedelmes lett értünk a halálig, mégpedig a kereszthalálig. Ezért Isten felmagasztalta őt, és olyan nevet adott neki, amely fölségesebb minden névnél.

Krisztus engedelmes lett értünk a halálig, mégpedig a kereszthalálig. Ezért Isten felmagasztalta őt, és olyan nevet adott neki, amely fölségesebb minden névnél.

Benedictus-antVilág Üdvözítője, üdvözíts minket! Istenünk, aki véreddel és kereszthaláloddal megváltottál, segíts meg minket!

FOHÁSZOK

Imádjuk őszinte áhítattal Megváltónkat, aki értünk kínhalált szenvedett, és eltemették, de feltámadt! Könyörögve kérjük:

Urunk, könyörülj rajtunk!

Üdvözítő Krisztusunk, te úgy akartad, hogy fájdalmas Anyád melletted álljon keresztednél és temetésednél:

add, hogy megpróbáltatásainkat szenvedésedben osztozva viseljük!

Urunk, könyörülj rajtunk!

Krisztus Urunk, te földbe hulló mag voltál, és termésként isteni életet hoztál nekünk:

add, hogy meghaljunk a bűnnek, és Istennek éljünk!

Urunk, könyörülj rajtunk!

Lelkünk Pásztora, a sírban fekve elrejtőztél mindenki elől:

taníts minket arra, hogy szívesen éljünk elrejtett életet veled együtt mennyei Atyánkban!

Urunk, könyörülj rajtunk!

Te vagy az új Ádám, aki alászálltál a holtak országába, hogy a halál börtönéből kiszabadítsd az igazakat, akik a világ kezdete óta ott sínylődtek:

add, hogy mindazok, akik a bűnök sírjában fekszenek, meghallják szavadat, és életre keljenek!

Urunk, könyörülj rajtunk!

Krisztus, az élő Isten Fia, te azt akartad, hogy a keresztségben veled együtt eltemetkezzünk:

add, hogy hozzád hasonlóan feltámadjunk, és új életet éljünk!

Urunk, könyörülj rajtunk!

Könyörgés

Mindenható, örök Isten, egyszülött Fiad leszállt a föld mélyébe, de sírjából dicsőségesen feltámadt. Híveidet, akik a keresztségben vele együtt eltemetkeztek, vezesd el az örök életre az ő feltámadása által.

NAPKÖZI IMAÓRA

HIMNUSZ

DÉLELŐTT

Akit a halálból haláloddal éltetsz,

mentsd meg, Uram, mentsd meg nemes teremtményed!

Akit megjelöltél orcád szent fényével,

ne engedd, hogy vesszen sátánkelepcével!

Akiket fogságból te tettél raboddá,

oldozd fel a bűntől, szabadítsd szabaddá!

Kik saját vérednél többet értek neked,

veled lehessenek, téged dicsérjenek! Ámen.

DÉLBEN

Keresztfa, áldás kútfeje,

üdvünk, reményünk sarkköve

előbb csak átokverte fa,

most égnek fényes ajtaja.

Terajtad függ a Bűntelen,

mindent magához így ölel,

kivel csatát az ősgonosz,

hiába kezdett, elbukott.

Atyával, Lélekkel neked,

Jézus, dicsőség, tisztelet,

mit szent kereszted meghozott:

a győzelmet velünk megoszd. Ámen.

DÉLUTÁN

Kereszted által kérlelünk,

adj, Jézus, boldog életet,

hisz felszegezve ott e fán

bűntől váltottad népedet.

Új törvényt hoztál, új időt,

eltűnt a régi vádlevél;

megnyílt az ősbűn börtöne,

szabadságunk így visszatért.

Atyával, Lélekkel neked,

Jézus, dicsőség, tisztelet,

mit szent kereszted meghozott:

a győzelmet velünk megoszd. Ámen.

ZSOLTÁROZÁS

Ant. délelőtt Hiszem, hogy meglátom az Úr javait az élők országában.

Ant. délben Uram, kiragadtad életemet az alvilág hatalmából.

Ant. délután Békességben van az ő helye, és Sionban lakóhelye.

DÉLELŐTT

RÖVID OLVASMÁNY

{r}1 Jn 1, 8-9{/r}

Ha azt állítjuk, hogy nincs bűnünk, saját magunkat vezetjük félre, és nincs meg bennünk az igazság. Ha megvalljuk bűneinket, akkor, mivel jó és igazságos, megbocsátja bűneinket, és minden gonoszságtól megtisztít minket.

DÉLBEN

RÖVID OLVASMÁNY

1 Jn 2, 1b-2

Van szószólónk az Atyánál: Jézus Krisztus, az Igaz. Ő az engesztelő áldozat bűneinkért, nemcsak a mieinkért, hanem az egész világ bűneiért is.

DÉLUTÁN

RÖVID OLVASMÁNY

1 Jn 2, 8b-10

Már oszladozik a sötétség, és világít az igazi világosság. Aki azt állítja, hogy a világosságban él, de gyűlöli testvérét, az még mindig a sötétségben jár. Aki szereti testvérét, már eljutott a világosságra, s nem szolgál botrányul másoknak.

DÉLELŐTT

Nem hagyod lelkemet a holtak honában,

És nem engeded, hogy pusztulást lásson szented.

DÉLBEN

Az Úr adja a halált, és ő adja az életet,

Alvilágra ő küld, és ő hoz fel onnan.

DÉLUTÁN

Miután eltemették az Urat, lepecsételték sírját.

És katonákat állítottak, hogy őrizzék.

ESTI DICSÉRET

HIMNUSZ

Világ megváltó Istene,

ki minket égi üdvre hívsz,

Királyunk, Krisztus, oszd nekünk

dicső kereszted kincseit.

Legyőzte holtod a halált,

és életet hoz életed,

romlás szolgáján győz erőd,

s rettegnek ártó szellemek.

Jóságod késztet arra is,

hogy sírnak álmát vállalod,

a Mélység zárát megnyitod,

az ősök lelkét felhozod.

Ó, megszentelt nagy Áldozat,

ki értünk adtad véredet,

Atyád jobbján ki tündökölsz,

hallgasd megváltott népedet:

Vezesse mindig lépteink

– bármily erő tör ellenünk –

a tiszta élet útjain

kereszted: győztes nagy jelünk!

Atyának, Szentléleknek is

dicsőség, Jézusunk, veled,

hogy győzelmed gyümölcseit

kiosztod: bő kegyelmedet. Ámen.

ZSOLTÁROZÁS

Ant. 1Halálod leszek, ó, halál; marásod leszek, ó, alvilág! {r}Zsolt 115, 10-19{/r}

Ant. 2Amint Jónás próféta három nap és három éjjel volt a hal gyomrában, úgy lesz az Emberfia a föld szívében. {r}Zsolt 142, 1-11{/r}

Ant. 3Bontsátok le ezt a templomot, mondja az Úr, és harmadnapra fölépítem. De ő saját teste templomáról beszélt. Kantikum

{r}Fil 2, 6-11{/r}

RÖVID OLVASMÁNY

1 Pét 1, 18-21

Tudjátok, hogy nem veszendő ezüstön vagy aranyon szabadultatok ki az atyáitoktól rátok hagyományozott értéktelen életmódból, hanem Krisztusnak, a hibátlan és egészen tiszta Báránynak a drága vére árán. Őt Isten előre, már a világ teremtése előtt kiválasztotta, de csak az utolsó időkben jelent meg, miattatok. Általa hisztek Istenben, aki feltámasztotta őt a halottak közül, és megdicsőítette, hogy higgyetek, és reméljetek az Istenben.

A Válaszos ének helyett a következő antifónát mondjuk:

Ant.

Krisztus engedelmes lett értünk a halálig, mégpedig a kereszthalálig. Ezért Isten felmagasztalta őt, és olyan nevet adott neki, amely fölségesebb minden névnél.

Krisztus engedelmes lett értünk a halálig, mégpedig a kereszthalálig. Ezért Isten felmagasztalta őt, és olyan nevet adott neki, amely fölségesebb minden névnél.

Magnificat-ant. Most dicsőül meg az Emberfia, Isten is megdicsőül benne, és hamarosan megdicsőíti őt.

FOHÁSZOK

Imádjuk őszinte áhítattal Megváltónkat, aki értünk kínhalált szenvedett, és eltemették, de feltámadt! Könyörögve kérjük:

Urunk, könyörülj rajtunk!

Urunk, Jézus, lándzsával átszúrt oldaladból vér és víz fakadt, egész Egyházad csodálatos szentsége:

halálod, temetésed és feltámadásod által adj új életet Jegyesednek!

Urunk, könyörülj rajtunk!

Úr Jézus, te gondoltál azokra, akik elfelejtették, hogy megígérted feltámadásodat:

emlékezzél meg azokról is, akik nem tudnak feltámadásodról, és így remény nélkül élnek!

Urunk, könyörülj rajtunk!

Isten Báránya, te vagy a mindnyájunkért feláldozott húsvéti áldozat:

vonj magadhoz minden embert!

Urunk, könyörülj rajtunk!

Világmindenség Istene, te mindenek felett állsz, és mégis engedted, hogy a sírba zárjanak:

szabadítsd meg az emberiséget a gonosz hatalmától, és ajándékozd meg a dicső halhatatlansággal!

Urunk, könyörülj rajtunk!

Krisztus, az élő Isten Fia, te a kereszten nyitottad meg a mennyország kapuját a gonosztevő előtt:

legyenek a feltámadásban dicsőséged részesei meghalt testvéreink, hiszen a halálban és az eltemettetésben is hasonlókká lettek hozzád!

Urunk, könyörülj rajtunk!

BEFEJEZŐ IMAÓRA

Befejező imaóra: vasárnap, a II. Esti dicséret után

A befejező imaórát csak azok kötelesek elvégezni, akik a Húsvéti vigília szertartásán nem vesznek részt. Szárnyával védve takargat, nem kell félned az éjjeli rémtől. A Válaszos ének helyett a következő antifónát mondjuk:

Ant.

Krisztus engedelmes lett értünk a halálig, mégpedig a kereszthalálig. Ezért Isten felmagasztalta őt, és olyan nevet adott neki, amely fölségesebb minden névnél.

Krisztus engedelmes lett értünk a halálig, mégpedig a kereszthalálig. Ezért Isten felmagasztalta őt, és olyan nevet adott neki, amely fölségesebb minden névnél.

HÚSVÉTVASÁRNAP

KRISZTUS FELTÁMADÁSA

Kezdődik a húsvéti idő

IMÁDSÁGRA HÍVÁS

Az Imádságra hívás a mai napon mindig a Reggeli dicséret előtt van.

Ant. Valóban feltámadt az Úr. Alleluja.

Az Imádságra hívás zsoltára, mint az Általános részben

REGGELI DICSÉRET

HIMNUSZ

Rózsálló hajnalfény ragyog,

zeng már az égi háladal,

örömben ujjong a világ,

panaszt üvölt a kárhozat,

midőn az égi nagy Király

halál hatalmát megtöri,

s lábbal tiporva poklokat,

feloldja foglyok láncait.

Sírját nehéz kő zárta el,

őrzötte zsoldos őrsereg,

de fölkelt fényesen, s ragyog

a gyász fölött győzelmesen.

Az alvilági sóhajok

s fájdalmak oldódnak tehát,

mert fényes angyal hirdeti,

hogy Krisztus immár nem halott.

Maradj örökre, Jézusunk,

fényes húsvéti örömünk,

s kiket kegyelmed újraszült,

oszd meg dicsőséged velünk.

Dicsérünk, Jézus, szüntelen,

ki feltámadtál győztesen,

Atyának, Léleknek veled

most és örökre tisztelet. Ámen.

Ant. 1Feltámadt Krisztus, és megvilágosítja népét, amelyet megváltott vérével, alleluja. {r}Zsolt 62, 2-9{/r}

Ant. 2Megváltónk feltámadt a sírból: énekeljünk szent éneket az Úrnak, a mi Istenünknek, alleluja. Kantikum

{r}Dán 3, 57-88. 56{/r}

Ant. 3Alleluja. Feltámadt az Úr, amint megmondta nektek, alleluja. Zsolt 149

RÖVID OLVASMÁNY

{r}ApCsel 10, 40-43{/r}

Jézust harmadnap feltámasztotta az Isten, és látható alakban megmutatta, igaz, nem az egész népnek, hanem csak az Istentől előre kijelölt tanúknak, vagyis nekünk, akik ettünk és ittunk vele halálából való feltámadása után. Megparancsolta nekünk, hogy hirdessük a népnek, és tanúsítsuk, hogy ő az, akit az Isten az élők és holtak bírájául rendelt. A próféták mind tanúságot tesznek, hogy aki hisz benne, elnyeri nevében bűnei bocsánatát.

A Válaszos ének helyett a következő antifónát mondjuk:

Ant.

Ez az a nap, amelyet az Úr adott, hogy ujjongjunk és örvendezzünk, alleluja.

Ez az a nap, amelyet az Úr adott, hogy ujjongjunk és örvendezzünk, alleluja.

Benedictus-antA hét első napján kora reggel, napkeltekor kimentek a sírhoz, alleluja.

FOHÁSZOK

Krisztus Urunkat, az élet szerzőjét, akit Isten feltámasztott, és aki isteni hatalmával majd minket is feltámaszt, hangos szóval kérjük:

Krisztus, örök életünk, üdvözíts minket!

Krisztus, sötétben ragyogó fényesség, élet fejedelme, halandók megszentelője,

add, hogy ezt a napot a te dicséretedben töltsük el!

Krisztus, örök életünk, üdvözíts minket!

Urunk, te végigjártad a szenvedés és a kereszt útját,

engedd, hogy osztozva szenvedésedben és halálodban, veled együtt fel is támadjunk!

Krisztus, örök életünk, üdvözíts minket!

Atyádnak egyszülött Fia, tanítónk és testvérünk, aki Istenünk országává és papjaivá tettél minket,

add, hogy örömmel mutassuk be neked a dicséret áldozatát!

Krisztus, örök életünk, üdvözíts minket!

Dicsőség Királya, várjuk eljöveteled csodálatos napját,

hogy meglássuk arcodat, és hasonlókká váljunk hozzád.

Krisztus, örök életünk, üdvözíts minket!

Könyörgés

Istenünk, a mai napon egyszülött Fiad által legyőzted a halált, és kitártad előttünk az örökkévalóság kapuját. Krisztus Urunk feltámadását ünnepelve kérünk, teremts újjá minket Szentlelked erejével, hogy új életre támadjunk.

Ha elbocsátás következik:

Menjetek békével, alleluja, alleluja!

Istennek legyen hála, alleluja, alleluja!

NAPKÖZI IMAÓRA

HIMNUSZ

DÉLELŐTT

Ez óra itt a harmadik,

Krisztust kereszttel terhelik:

elménk hívságtól ment legyen,

imádkozzunk most csendesen.

Krisztust fogadja szív, ajak,

s bensőnk romlatlan, ép marad,

tanúskodjék buzgó imánk:

a Lélek méltán száll le ránk.

Ez óra régi gyászt törölt:

az ősbűn átka megtörött;

Krisztus kegyelme itt fakadt,

feltündökölt a virradat.

Dicsérünk, Jézus, szüntelen,

ki feltámadtál győztesen,

Atyának, Léleknek veled

most és örökre tisztelet. Ámen.

DÉLBEN

Esengő szolgák, jöjjetek,

tárjátok fel ma szívetek,

nyissátok dalra ajkatok,

hogy boldog Istent áldjatok!

Délóra bús emléke ez:

örök Bírót ítélnek el,

kihez nem férhet földi vád,

rá gyarló nép halált kiált.

Minket szívbéli hála köt,

vétkünk miatt is féljük őt,

s ha bősz ellenség ront reánk,

védelmet tőle kér imánk.

Kérleljük most az ég Urát,

Királyát s véle egy Fiát,

s a Szentlelket, ki egy velük,

Háromságban egy Istenünk! Ámen.

DÉLUTÁN

Ez óra, mely most felragyog,

keresztfa éjét űzi el,

megtörve földi vak homályt,

szelíd fényével földerít.

Ez órán a Feltámadott

minden sír mélyén szunnyadót

új létre keltve, élni hív,

halál hatalmát törve meg.

Hisszük: megújult életünk

immár nem szenved új halált,

a boldog élet örömét

örökre bizton élvezi.

Dicsérünk, Jézus, szüntelen,

ki feltámadtál győztesen,

Atyának, Léleknek veled

most és örökre tisztelet. Ámen.

ZSOLTÁROZÁS

Ant. délelőtt Krisztus feltámadt a halálból, többé nem hal meg, alleluja.

Ant. délben Vétkeinkért halált szenvedett, és megigazulásunkért feltámadt, alleluja.

Ant. délután Ha Krisztussal feltámadtatok, keressétek, ami fönt van, alleluja.

DÉLELŐTT

RÖVID OLVASMÁNY

1 Kor 15, 3b-5

Krisztus meghalt bűneinkért, az Írás szerint, eltemették, és harmadnap feltámadt, ismét az Írás szerint. Megjelent Péternek, majd a tizenkettőnek.

DÉLBEN

RÖVID OLVASMÁNY

{r}Ef 2, 4-6{/r}

A végtelenül irgalmas Isten azzal mutatta meg nagy szeretetét irántunk, hogy Krisztussal életre keltett minket, bűneinkben halottakat is – így kegyelemből kaptátok a megváltást; feltámasztott minket, és Jézus Krisztusban a mennyeiek közé helyezett minket.

DÉLUTÁN

RÖVID OLVASMÁNY

{r}Róm 6, 4{/r}

A keresztségben eltemetkeztünk Krisztussal együtt a halálba, hogy miként Krisztus az Atya dicsőségéből feltámadt a halálból, úgy mi is új életre keljünk.

DÉLELŐTT + DÉLBEN + DÉLUTÁN

Ez az a nap, amelyet az Úr adott, alleluja,

Hogy ujjongjunk és örvendezzünk, alleluja.

ESTI DICSÉRET

HIMNUSZ

Ím, vár a Bárány asztala:

öltsünk fel tiszta gyolcsruhát,

átkelve már a tengeren,

zengjük most Krisztus himnuszát.

Kereszten értünk szenvedett,

szent teste lelkünk étele,

vérének éltető bora

Istenhez fűzi életünk.

Húsvétest dúló angyala

minket nem sújthat: Vére véd,

hiába zúg a fáraó:

kínzó rabságunk véget ért.

A Bárány immár Krisztusunk,

az ártatlan feláldozott,

s az új kovásztalan kenyér

szent teste, melyet ránk hagyott.

Igaz, méltó, szent áldozat!

Hatalmad megtör poklokat,

raboknak nyitja zárait,

örök jutalmat visszaad.

A sírból Krisztus fényesen

felkel, legyőzve a halált:

rabláncra fűzi zsarnokunk,

megnyitja égnek ajtaját.

Maradj örökre, Jézusunk,

fényes húsvéti örömünk,

s kiket kegyelmed újraszült,

oszd meg dicsőséged velünk.

Dicsérünk, Jézus, szüntelen,

ki feltámadtál győztesen,

Atyának, Léleknek veled

most és örökre tisztelet. Ámen.

ZSOLTÁROZÁS

Ant. 1Mária Magdolna és a másik Mária elment, hogy megnézze a sírt, alleluja. {r}Zsolt 109, 1-5. 7{/r}

Ant. 2Gyertek, nézzétek meg a helyet, ahol az Úr nyugodott, alleluja! Zsolt 113

Ant. 3Jézus így szólt: Ne féljetek! Menjetek, vigyétek hírül testvéreimnek, hogy térjenek vissza Galileába, ott majd viszontlátnak, alleluja. Kantikum

Vö. {r}Jel 19, 1-7{/r}

RÖVID OLVASMÁNY

{r}Zsid 10, 12-14{/r}

Krisztus csak egy áldozatot mutatott be a bűnökért, s örökre helyet foglalt az Isten jobbján. Már csak arra vár, hogy minden ellensége hódolattal leboruljon lába előtt. Egyetlen áldozattal örökre tökéletessé tette a megszentelteket.

A Válaszos ének helyett a következő antifónát mondjuk:

Ant.

Ez az a nap, amelyet az Úr adott, hogy ujjongjunk és örvendezzünk, alleluja.

Ez az a nap, amelyet az Úr adott, hogy ujjongjunk és örvendezzünk, alleluja.

Magnificat-ant. Amikor beesteledett, még a hét első napján, megjelent Jézus a tanítványoknak, ott, ahol együtt voltak, bár bezárták az ajtót. Belépett, és köszöntötte őket: Békesség nektek, alleluja.

FOHÁSZOK

Krisztus Urunk meghalt, feltámadt, és szüntelenül közbenjár értünk. Forduljunk örömmel hozzá:

Győztes Királyunk, hallgass meg minket!

Krisztus, minden nép fénye és üdvössége,

áraszd ránk Lelked tüzét, amikor hirdetjük feltámadásodat!

Győztes Királyunk, hallgass meg minket!

A választott nép fiai ismerjék fel benned Megváltójukat, akit reménykedve várnak,

és töltse be az egész földet dicsőséged ismerete!

Győztes Királyunk, hallgass meg minket!

Őrizz meg minket szentjeid közösségében,

és engedd, hogy fáradalmaink után velük együtt örökre megnyugvást találjunk benned!

Győztes Királyunk, hallgass meg minket!

Te legyőzted az élet ellenségét, a halált; törd meg bennünk is a halál hatalmát,

hogy neked éljünk, a halhatatlan Győztesnek!

Győztes Királyunk, hallgass meg minket!

Üdvözítő Krisztusunk, te engedelmes voltál mindhalálig, s ezért Atyád felmagasztalt, és jobbjára ültetett,

fogadd be jóságosan testvéreidet dicsőséged országába!

Győztes Királyunk, hallgass meg minket!

Ha elbocsátás következik:

Menjetek békével, alleluja, alleluja!

Istennek legyen hála, alleluja, alleluja!

Befejeződik a húsvéti Szent Háromnap.

BEFEJEZŐ IMAÓRA

Húsvét nyolcadában a két vasárnapi Befejező imaóra közül lehet választani.

Alleluja, alleluja, alleluja. A Válaszos ének helyett a következő antifónát mondjuk:

Ant.

Ez az a nap, amelyet az Úr adott, hogy ujjongjunk és örvendezzünk, alleluja.

Ez az a nap, amelyet az Úr adott, hogy ujjongjunk és örvendezzünk, alleluja.