## Ako používať tieto stránky

^ Hlavná stránka | Chcem sa modliť... >>

#### Základné použitie

Na začiatku (po výbere voľby Liturgia hodín alebo takto pomenovaná linka) sa zobrazia údaje o dnešnom dni. Sú to tieto: poradové číslo dňa v roku, názov v liturgickom kalendári (napr. piatok, Cezročné obdobie, 3. týždeň žaltára) resp. názov sviatku aj s druhom slávenia, tlačidlá pre navigáciu (predchádzajúci a nasledujúci deň resp. tento istý dátum v minulom resp. budúcom roku) a napokon tlačidlá pre zobrazenie textu modlitby. Zatiaľ fungujú ranné chvály a vešpery, na ostatných modlitbách (invitatórium, kompletórium a modlitby cez deň) sa pracuje. Použitie je veľmi jednoduché: Keď chcete zobraziť ranné chvály, kliknite na tlačidlo Ranné chvály. Ak chcete prvé vešpery pre nedeľu (resp. slávnosť či sviatok Pána), treba sa presunúť na predchádzajúci deň a tam zvoliť tlačidlo Vešpery. Keď chcete ovplyvniť výzor požadovanej modlitby, stlačte tlačidlo Detaily... a prečítajte si pokyny, ako meniť generovanie modlitby. Keď chcete vedieť viac o generovaní modlitby, pozrite si informačné stránky o programe a podrobnejšie o programe.

Nižšie sa nachádzajú linky na jednotlivé dni aktuálneho mesiaca a linky na mesiace roka. Dnešný deň a aktuálny mesiac sú odlíšené farbou; nedele sú značené tučným písmom.

V ďalšej časti okna sa nachádzajú viaceré možnosti, pričom je potrebné označiť jednu z nich (na začiatku je to prvá možnosť):

- dátum: zvoľte požadovaný dátum a kliknite na tlačidlo Zobraz,
  Táto voľba zobrazí údaje o danom dni a naviac linky na dni v tom mesiaci resp. linky na mesiace toho roka, podobne ako na začiatku pri spustení on-line BREVIÁRa.
- cezročné obdobie: vyberte deň v týždni (pondelok-nedeľa), týždeň žaltára (1-4) a modlitbu; pre nedeľu záleží na tom, či zvolíte prvé alebo druhé vešpery; pre ostatné dni je jedno, ktoré vešpery zvolíte. Napokon kliknite na tlačidlo Zobraz,
  Táto voľba zobrazí požadovanú modlitbu daného dňa a týždňa žaltára. Pre nedeľu sa nezobrazia tie časti, ktoré sú špecifické, t. j. pri ranných chválach antifóna na Benediktus, pri vešperách antifóna na Magnifikat a pri všetkých modlitbách časť Modlitba (modlitba dňa).
- prikázané sviatky a slávnosti Pána: napíšte rok a kliknite na tlačidlo Zobraz,
  Táto voľba zobrazí nasledovné informácie o kalendárnom roku:
  či je rok priestupný, nedeľné písmeno/písmená, písmeno liturgického roka, dátumy dôležitých medzníkov v liturgickom roku, prikázané sviatky v roku, odkazy na jednotlivé mesiace roka a tlačidlá pre predchádzajúci a nasledujúci rok.
- mesiac: vyberte mesiac (január-december), napíšte rok a kliknite na tlačidlo Zobraz.
  Táto voľba zobrazí v stručnej podobe liturgický kalendár pre daný mesiac.
- tabuľka dátumov pohyblivých slávení: zvoľte hraničné roky a kliknite na tlačidlo Zobraz.
  Táto voľba zobrazí tabuľku dátumov pohyblivých slávení; ak chcete zobraziť aj hypertextové odkazy na jednotlivé dátumy, zaškrtnite políčko pri texte "zobraziť tabuľku vrátane hypertextových odkazov na jednotlivé dni". Ak chcete tabuľku tlačiť, nepoužívajte hypertextové odkazy, teda políčko NEZAŠKRTÁVAJTE.

V každom z týchto okien je niekoľko liniek a tlačidiel, ktorých význam je totožný s linkami a tlačidlami na úvodnej stránke.

#### Ako meniť generovanie modlitby

Modlitba ranných chvál a vešpier sa štandardne generuje tak, že neobsahuje Benediktus resp. Magnifikat, Otčenáš ani zakončenie, pre sviatky, ktoré majú vlastnú časť, sa berie vlastná časť a prvá zo spoločných častí (ak ich je viacero). Tieto časti modlitby sa však podľa vkusu môžu meniť. (Neberiem úplne do úvahy liturgické pravidlá, takže je možné, že sa vyskytne litugická chybička či nečistota.) Keď kliknete na tlačidlo Detaily..., otvorí sa okno, ktoré môže v závislosti od daného dňa obsahovať nasledovné možnosti:

- modlitba: možnosti ranné chvály alebo vešpery,
- zobraziť nemenné súčasti modlitby?: možnosti áno alebo nie,
  Každé ranné chvály obsahujú Benediktus, vešpery Magnifikat, obe modlitby Otčenáš a zakončenie modlitby; tieto časti modlitby nazývame nemenné súčasti; keď vyberiete áno, tieto časti sa zobrazia, inak sa nezobrazia,
- brať žalmy zo: možnosti dňa alebo sviatku,
  Na sviatok svätého sa podľa liturgických pravidiel berú žalmy zo sviatku, špeciálne na ranné chvály špeciálne z nedele 1. týždňa žaltára; avšak niekto sa radšej modlí žalmy zo všedného dňa.
- časti modlitby zo spoločnej časti: nasleduje zoznam tých spoločných častí, ktoré podľa beriára možno na dané slávenie vziať, a možnosť nebrať.
  Na sviatok svätého sa podľa liturgických pravidiel berú časti, ktoré sa nenachádzajú vo vlastnej časti žaltára, zo spoločnej časti sviatku, niekedy je možnosť vybrať si z viacerých spoločných častí; naviac je možnosť niekto sa modliť sa tieto časti zo všedného dňa.

Podľa týchto kritérií sa modlitba vygeneruje. Keď chcete vedieť viac o generovaní modlitby, pozrite si informačné stránky o programe a podrobnejšie o programe.

© 1999-2019 Juraj Vidéky