HÚSVÉT NYOLCADA

HÚSVÉT HÉTFŐ

IMÁDSÁGRA HÍVÁS

Ant. Valóban feltámadt az Úr, alleluja!

REGGELI DICSÉRET

Himnusz, antifónák, zsoltárok és kantikum, mint Húsvétvasárnap.

Benedictus-ant. Siessetek, vigyétek hírül a tanítványoknak, hogy feltámadt az Úr, alleluja.

Könyörgés

Istenünk, te mindig új nemzedékkel gyarapítod Egyházadat. Add híveidnek, hogy életükkel valóra váltsák, amit hittel vállaltak a keresztség szentségében.

ESTI DICSÉRET

Himnusz, antifónák, zsoltárok és kantikum, mint Húsvétvasárnap.

Magnificat-ant. Egyszerre csak Jézus jött az asszonyokkal szemben, s így köszöntötte őket: Üdv nektek! Odafutottak, és átkarolták a lábát, alleluja.

BEFEJEZŐ IMAÓRA

Húsvét nyolcadában a két vasárnapi Befejező imaóra közül lehet választani.

A zsoltárokat egyetlen antifónával mondjuk: Alleluja, alleluja, alleluja.

-- antifóny sú vo vn1.htm -- nasledujú staršie antifóny, bez "x" Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. Alleluja, alleluja, alleluja. A Válaszos ének helyett a következő antifónát mondjuk:

Ant.

Ez az a nap, amelyet az Úr adott, hogy ujjongjunk és örvendezzünk, alleluja.

Ez az a nap, amelyet az Úr adott, hogy ujjongjunk és örvendezzünk, alleluja.

KEDD HÚSVÉT NYOLCADÁBAN

IMÁDSÁGRA HÍVÁS

Ant. Valóban feltámadt az Úr, alleluja!

Az Imádságra hívás zsoltára, mint az Általános részben

REGGELI DICSÉRET

Himnusz, antifónák, zsoltárok és kantikum, mint Húsvétvasárnap.

Benedictus-ant. Jézus nevén szólította: Mária! Erre megfordult, s csak ennyit mondott: Rabboni! Jézus ezt mondta neki: Engedj! Még nem mentem föl Atyámhoz, alleluja.

Könyörgés

Istenünk, te megajándékoztál minket húsvéti szentségeiddel. Add népednek továbbra is kegyelmedet, hogy eljussunk a tökéletes lelki szabadságra, és egykor a mennyben örvendjünk annak, amit most a földön ujjongva ünneplünk.

ESTI DICSÉRET

Himnusz, antifónák, zsoltárok és kantikum, mint Húsvétvasárnap

Magnificat-ant. Amikor a sírnál sírdogáltam, láttam az én Uramat, alleluja.

SZERDA HÚSVÉT NYOLCADÁBAN

IMÁDSÁGRA HÍVÁS

Ant. Valóban feltámadt az Úr, alleluja!

Az Imádságra hívás zsoltára, mint az Általános részben

REGGELI DICSÉRET

Himnusz, antifónák, zsoltárok és kantikum, mint Húsvétvasárnap.

Benedictus-ant. Mózesen elkezdve az összes prófétánál megmagyarázta Jézus nekik, amit az Írásokban róla írtak, alleluja.

Könyörgés

Istenünk, te évről évre megörvendeztetsz minket az Úr feltámadásának ünnepével. Add jóságosan, hogy földi ünneplésünk segítsen el az örök boldogságra.

ESTI DICSÉRET

Magnificat-ant. Jézus betért hozzájuk, és velük maradt. Amikor az asztalhoz ültek, kezébe vette a kenyeret, megáldotta, megtörte, s odanyújtotta nekik, alleluja.

CSÜTÖRTÖK HÚSVÉT NYOLCADÁBAN

REGGELI DICSÉRET

Benedictus-ant. Jézus belépett, és köszöntötte tanítványait: Békesség nektek, alleluja.

Könyörgés

Istenünk, te neved megvallásában egyesíted a sok különféle nemzetet. Add, hogy egyek legyünk a hitben és a keresztény életben, akik újjászülettünk a keresztség vizében.

ESTI DICSÉRET

Magnificat-ant. Nézzétek meg a kezem és a lábam! Én vagyok, alleluja.

PÉNTEK HÚSVÉT NYOLCADÁBAN

REGGELI DICSÉRET

Benedictus-ant. Ez volt a harmadik eset, hogy a halálból való feltámadása után Jézus megjelent tanítványainak, alleluja.

Könyörgés

Mindenható, örök Isten, te Húsvét szent titkában a kiengesztelődés szövetségét kötötted meg az emberekkel. Add, hogy amit ünneplő lélekkel vallunk, életünkkel valóra is váltsuk.

ESTI DICSÉRET

Magnificat-ant. Az a tanítvány, akit Jézus szeretett, így szólt: Az Úr az! Alleluja.

SZOMBAT HÚSVÉT NYOLCADÁBAN

REGGELI DICSÉRET

Benedictus-ant. Miután a hét első napjának reggelén Jézus feltámadt, először Mária Magdolnának jelent meg, akiből a hét ördögöt kiűzte, alleluja.

Könyörgés

Istenünk, te a benned hívők számát bőséges kegyelmeddel állandóan gyarapítod. Tekints jóságosan választottaidra, és öltöztesd a halhatatlanság köntösébe mindazokat, akik újjászülettek a keresztségben.

VASÁRNAP HÚSVÉT NYOLCADÁBAN

(HÚSVÉT II. VASÁRNAPJA)

I. ESTI DICSÉRET

Himnusz, antifónák, zsoltárok és kantikum, mint Húsvétvasárnap.

Magnificat-ant. Nyolc nap múlva, bár az ajtó zárva volt, belépett az Úr, és köszöntötte őket: Békesség nektek, alleluja.

Könyörgés

Örökké irgalmas Istenünk, te lángra lobbantod a neked szentelt nép hitét, amikor évről évre visszatér Húsvét ünnepe. Növeld kegyelmedet, amelyet megadtál nekünk. Add, hogy méltóképpen megértsük, mily nagy dolog, hogy megtisztultunk a keresztvíz által, újjászülettünk a Szentlélekből, és elnyertük a megváltást Krisztus vére árán.

Ha elbocsátás következik:

Menjetek békével, alleluja, alleluja!

Istennek legyen hála, alleluja, alleluja!

IMÁDSÁGRA HÍVÁS

Ant. Valóban feltámadt az Úr, alleluja!

REGGELI DICSÉRET

Benedictus-ant. Nyújtsd ki a kezedet, és ismerd meg a szögek helyét; ne légy hitetlen, hanem hívő, alleluja.

Ha elbocsátás következik:

Menjetek békével, alleluja, alleluja!

Istennek legyen hála, alleluja, alleluja.

II. ESTI DICSÉRET

Magnificat-ant. Tamás, hittél, mert láttál. Boldogok, akik nem látnak, mégis hisznek, alleluja.

Ha elbocsátás következik:

Menjetek békével, alleluja, alleluja!

Istennek legyen hála, alleluja, alleluja.

Befejeződik Húsvét nyolcada.