112. zsoltár
Dicsértessék az Úr neve
Hatalmasokat ledöntött a trónról, és alázatosakat felmagasztalt (Lk 1, 52).

Dicsérjétek, Isten szolgái,{x}

dicsérjétek az Úr nevét.

Áldott legyen az Úr neve{x}

mostantól fogva mindörökké.

Dicsértessék az Úr neve{x}

napkelettől napnyugatig!

Fölséges az Isten minden nép fölött,{x}

dicsősége magasabb az egeknél.

Ki hasonlítható Istenünkhöz, az Úrhoz,{+}

kinek magasságokban áll a trónja,{x}

és onnan tekint alá égre és földre?

Az elhagyatottat a porból magához vonja,{x}

fölemeli a szegényt a sárból,

hogy odaültesse a gazdagok közé,{x}

népének gazdagjai közé.

S aki gyermek nélkül élt házában,{x}

azt gyermekek boldog anyjává teszi.

HTML © Juraj Vidéky, László Elek