## O programe | Úlohy

<< O programe (podrobnejšie) | ^ O programe | ^^ Informácie | Parametre >>

#### Typy úloh, ktoré program rieši

- Úvodné okno. Je to prvá zobrazená stránka. Obsahuje informácie pre aktuálny dátum a formulár pre výber ďalších typov akcií.
- Informácie o dni. Obsahuje informácie pre zvolený dátum: liturgickú charakteristiku dňa s prípadným slávením (v prípade, že je možné vybrať z viacerých, sú uvedené všetky možné slávenia, napr. keď na daný deň pripadla ľubovoľná spomienka i féria). Po stlačení tlačidiel pre príslušnú modlitbu je modlitba vygenerovaná a zobrazená.
- Konkrétna modlitba. Pre daný dátum, slávenie a zvolený typ modlitby (napr. ranné chvály) vytvorí text modlitby.
- Detaily dňa. Vo väčšine prípadov je možné modlitbu konfigurovať podľa priania používateľa (napr. je možné explicitne vyžiadať časti, ktoré sa za normálnych okolností do textu modlitby nevložia – tzv. nemenné súčasti, napr. Otčenáš alebo Magnifikat, ďalej pre niektoré slávenia je v breviári možnosť brať rôzne spoločné časti). Táto úloha vytvorí stránku s formulárom, podľa nastavení ktorého sa potom modlitba bude generovať.
- Cezročné obdobie. Pre daný deň (pondelok až nedeľa) a týždeň žaltára (1-4) vygeneruje modlitbu presne tak, ako je uvedená v žaltári.
- Prikázané sviatky a slávnosti Pána. Pre zvolený rok zobrazí stručnú charakteristiku roka spolu so zoznamom tzv. prikázaných sviatkov a niektorých ďalších význačných dátumov.
- Liturgický kalendár. Pre zvolený mesiac roka resp. rok zobrazí liturgický kalendár (zoznam dní so sláveniami).
- Tabuľka dátumov pohyblivých slávení. Obsahuje pre obdobie ohraničené rokmi dátumy pohyblivých slávení, prípadne aj s odkazom na informácie o danom dni.

Pozri tiež parametre, ktoré možno spozorovať v odkazoch (request URL) resp. ktoré je možné použiť v command line verzii.

Autor programovej časti © 1999-2019 Juraj Vidéky
Všetky práva vyhradené.